
Departamentonan di husticia ta uni pa comparti informacion 

"Fusion Center" 
lo haci proceso 
di investigacion 
mas eficiente 

RECIENTEMENTE Cuerpo Poli- 
cial Aruba hunto cu Ministerio Publi- 
co a anuncia “Fusion Center Aruba”. 
Fusion kiermen literalmente smelt 
hunto. Un fusion di estilo, na Hulan- 
des “een fusie”. Den e caso aki ta referi 
na e organisacionnan di informacion 
di Cuerpo di Polis Aruba, Kustwacht, 
IConinklijke Marechaussee y RST. 
Siman pasa nan a firma un acuerdo di 
colaboracion. 

Den Fusion Center Aruba e parti- 
donan participante ta colabora cu 
otro riba tereno di informacion pa 
yega na un bon posicion di informa- 
cion y maneho di informacion. Un 
colaboracion cu ta forma e fundeshi 
pa intervencionnan pa cu maneho di 
informacion (hunto) cu ta na benefi- 
cio di siguridad na Aruba. 

E meta comun di Fusion Center Aruba 
ta pa haci e suministro di conoce- 
mento y di informacion optimal riba 
tereno di prioridadnan defini pa e 
partidonan, sea esaki ta solicita of no, 
den e cuadronan legal, pa medio di 
colecta, agrupa, refina y analisa infor- 
macion relevante di e partnernan, pa 
sostene e practica di derecho publico 
di e partidonan. 

Fusion Center Aruba tin como tarea 
pa, por medio di intercambio di infor- 
macion, yega na producto y servicio- 
nan cu ta na beneficio di e fortalece- 
mento di e posicion di informacion 
di tur partido pa mehora siguridad 
na Aruba. 

E “Gedetineerde Recherche Informa- 
tie Punt” (GRIP), esta ‘Centro di In- 
formacion di Recherche’ pa cu deteni- 
donan ta organisa den Fusion Center 
Aruba. E partidonan di Fusion Center 
Aruba y Korrektie Instituut Aruba 
(KIA) ta traha hunto y ta intercambia 
di informacion den cuadro di risico pa 
scapa, orden publico y siguridad den 
e institucion y pa prevencion y detec- 
cion di hecho nan castigabel. 

Sea solicita of no solicita, nan ta duna 
otro conseho tocante detenidonan, 
bishitantenan y permiso pa sali 
(verlof) di detenidonan. Den futuro 
cercano GRIP lo suministra Aruba cu 
analisisnan di menasa pa cu deteni- 
donan. 

Den presencia di su famia 

Ex Minister Otmar Oduber 
a anuncia oficialmente su partido nobo 



un politica nobo a base di respet y 
principio. 

Sr. Oduber a conclui bisando: 

“Mi kier a sigura e comunidad 
di Aruba cu nan tin Otmar 
Oduber como politico pa hopi 
aña mas y pa sirbi e co- 
munidad di Aruba 
na e miho for- 
ma cu por.” 


DURANTE un conferencia di prensa, den 
presencia di su famia, ex Minister di Turismo, 
Otmar Oduber a anuncia cu e lo lansa oficial- 
mente su partido nobo. 

Te aworaki, sr. Oduber no a anuncia nomber di 
e partido nobo ni ken ta riba lista, solamente 
uzando palabranan como plataforma politico, 
“Forsa Nobo”. 


Sr. Oduber a repasa su carera politico y loke falta 
pa cumpli. Intencion di sr. Oduber ta pa crea un 
oportunidad di igualdad pa tur esnan cu no ta 
hayando un voz, y traha riba e. o. e siguridad pa 
e pais Aruba y su bishitantenan. 

En cuanto e lista di persona, sr. Oduber a de- 
clara cu e lo anuncia esaki den mita di december 
proximo. E1 a sigura cu el a combersa cu varios 

hende dispuesto 
pa subi e lista y 

Consorcio eplorando sub-suelonan di Aruba ta informa Gobierno: 

REPSOL Y TOTAL ta cuminsa cu 
boramento di prueba pa gas na Aruba 

Un desaroyo sumamente positivo pa Aruba 



“NOS a haya informacion oficial cu REP- 
SOL y TOTAL ta bay inicia e siguiente fase 
di exploracion,” Prome Minister a anuncia 
na pueblo henter durante un conferencia di 
prensa cu a tuma luga den sala di Conseho 
di Minister di Aruba den edificio Cocolishi 
anexo na Bestuurskantoor. 

E noticia importante aki ta uno sumamente 
positivo pa pais Aruba, specialmente mi- 
rando e interes halto cu e consorcio tin pa 
sigui exploracion di gas den awanan terito- 
rial di Aruba. 

E fase aki ta sigui cu boramento di prueba 
den subsuelo den awanan teritorial di Aruba. 

Prome Minister Eman a haci e anuncio ald 
hunto cu so coleganan Minister Mike de 
Meza, Benny Sevinger, Angel Bermudez, 
Arthur Dowers, Paul Croes, y Armando 
Curet, director di Compania Arubano di 
Petroleo (CAP), Willy Hernandez, General 
Manager di Exploracion y Produccion di 
REPSOL y consehero principal di Ministe- 
rio di Economia, Comunicacion, Energia y 
Medio ambiente Richard Arends. 

Despues di a lesa e carta ricibi pa e consorcio 
ecarga cu exploracion den awanan teritorial 
di Aruba na prensa, caminda e companianan 
ta duna Aruba di conoce cu nan ta sigui cu 
e proceso di exploracion, Prome Minister a 
splica cu, “esald ta un inversion gigantesco 
cu companianan no ta haci si nan no tin e 
confiansa cu e indicacionnan cu nan a haya 
di locual por tin den sub-suelonan di Aruba 
ta interesante pa nan sigui traha riba dj’e.” 


Willy Hemandez, General Manager encarga 
cu Exploracion y Produccion di REPSOL, a 
splica cu te cu e costo te cu awo (incluyendo 
e dos prome fasenan) ta yega un total di 56 
miyon dollar Americano. 

E costo di siguiente fase, Hernandez ta 
splica, ta depende hopi di e profundidad di 
e luganan cu nan scoge pa haci e pruebanan, 
pero e ta calcula un minimo di 50 pa 60 
miyon di dollar Americano. 

Tur esaki, Amba no tin gasto cu ne, segun 
e contracto cu a keda firma algun aña atras. 
E costo y risico di e exploracion ta bay to- 
talmente pa cuenta di e consorcio. 

Na cuminsamento di aña 2013 REPSOL 
a cuminsa cu exploracion den awanan di 
Aruba y tabata tin hopi incertidumbre rib’e 
posibilidadnan cu por tin gas. 

E prome fase a cuminsa caminda REPSOL 
cuminsa a sondia sub-suelonan di Aruba pa 
mas informacion riba presencia di hidro- 
carburonan. Esaki a wordo haci cu un barco 
cu eldponan specialisa pa haci sondenan 2D. 
E informacion adkiri den e prome fase aki a 
determina cu ta sigui cu e di dos fase. 

Despues di a procesa e informacion, na final 
di 2014, REPSOL a dicidi cu ta sigui pa e di 
dos fase y a drenta den un consorcio hunto 
cu British Gas di Inglatera y Total di Francia 
pa por completa e di dos fase. 

Durante e fase aki a haci uzo di scannernan, 
mucho mas sofistica y costoso, di tipo 3D 


pa explora sub-suelonan di Aruba. E fase aki 
a tuma mas o menos 3 luna di trabounan 
intensivo 24 ora pa dia y 7 dia pa siman. 
Na final di e 3 luna a tuma casi un aña pa 
procesa e cantidad gigantesco di informa- 
cion adldri. 

E fin di siman cu pasa, ehecutivonan di 
REPSOL a informa Gobierno di Aruba cu, 
mirando e informacion cu nan a adldri di e 
prome dos fasenan, nan ta sigur di e hecho 
cu nan mester sigui pa e siguiente fase cu 
ta algun ‘proefboring’ den un area panort 
di Aruba. 

E area, cu ta parti den 4 pida, ta cuminsa 
na frontera di awanan teritorial di Aruba y 
Venezuela banda pabou te na frontera di 
awanan teritorial entre Aruba y Corsou. 

Rond mundo, e mesun consorcio aki y otro- 
nan, ta haci e mesun tipo di exploracionnan 
aki cu a tuma luga na Aruba. Mirando cu e 
prijs di gas no ta mucho bentahoso e ultimo 
añanan, hopi di e otro areanan a scoge pa 
no sigui cu exploracion. 

Mirando cu e ta costa hopi, expertonan ta 
mustra cu e companianan awendia mester ta 
hopi sigur di loke nan ta haci ora nan scoge 
pa inverti den sigui un operacion manera ta 
tumando luga na Aruba. 

Aunke cu e anuncio no ta significa cu na 
Aruba tin gas of petroleo, e hecho cu a scoge 
pa sigui ta duna hopi optimismo pa loke ta 
na caminda, Prome Minister e splica. 

Alto Comisario di Polis, mr. Dolfi Richardson: 

## Fusion Center ## ta un 
instrumento valioso pa 
combati criminalidad 

Nucleo di investigacion y 
intercambio di informacion den husticia 



INFORMACION ta e instrumento mas 
valioso den cualkier investigacion y e analisis di 
datonan adkiri ta un parti esencial den e proceso 
pa resolve crimen. 

Pa facilita e analisis y adkisicion di datonan, un 
grupo di partner, un nucleo cu ta consisti di ac- 
tornan di nivel halto den e cadena di husticia, a 
uni recientemente den “Fusion Center”. 

E acuerdo entre e partidonan aki a keda estableci 
siman pasa. 

Alto Comisario di Cuerpo Policial Aruba, mr. Ad- 
olfo “Dolfi” Richardson a laga sa cu Fusion Center 
ta un instrumento valioso pa combati crimen. 

E1 a splica cu ya algun aña pasa a cuminsa traha 
rib’e grupo aki como cu e ta un di e puntonan di 
maneho di Minister di Husticia, Arthur Dowers. 
E proceso, cu tabata encabesa pa e anterior fiscal 
mayor a tranca ora a yega na e discusion huridico. 
A keda bay bek den reunionnan di planning, y 
a logra porfin un construccion cu tur partido ta 
considera “werkbaar”, o sea cu e por funciona. 

Alto Comisario Richardson a expresa cu e ta hopi 
contento cu a logra establece Fusion Center. Cu- 
erpo di Polis ta e unico instancia cu mag di tin 
informacion riba hende y organisacionnan, pero 
e maneho ta keda den man di Ministerio Publico, 
y ta nan ta duna e autorisacion pa e informacion 
compila wordo uza den Corte. 

E topiconan cu mester of ta haya atencion di 
Fusion Center ta wordo determina durante di e 
reunion mensual di un comision. E comision ta 
consisti di tur hefe di e departamentonan con- 
cerni. 

Tin un grupo nucleo, manera Richardson a splica, 
pero e construccion di e organisacion ta laga e 
espacio pa inclui miembronan pa un periodo of 
proyecto, dependiendo di e necesidad di e in- 
vestigacion. Lo acerca otro departamentonan pa 
uni na e grupo ora ta trata di temanan cu nan ta 
specialisa den dj’e of informacion cu nan tin aceso 
mas facil na dj’e of tin e experticio pa analisa. 

Alto Comisario Richardson ta agrega cu ya prome 
cu e firma e acuerdo oficial e grupo a cuminsa 
cu analisis di cierto datonan y e colaboracion a 
bay bon. 

Cu e atake di riba 9-11 paisnan rond mundo a 
realisa e importancia di pone mas atencion riba 
informacion y analisis di informacion y Fusion 
Center ta un di e instrument pa cumpli cu e 
necesidad na Aruba. 

E hefe di Polis a conclui bisando cu e tin tur 
confiansa cu lo tin adelanto den combatimento 
di crimen cu e uzo di e capacidadnan di Fusion 
Center. 

Sigurando cu lo tin continuacion y intensificacion di esfuersonan 


Minister Mike Eman 
ta contento cu secura a caba y 
ta cla pa apoya sector primario 


A bishita damnan hunto cu Santa Rosa 


UN dia despues di a atende cu 
e retonan cu e yobida fuerte a 
trece pa nos isla, Minister Milce 
Eman, awor encarga cu Sector 
Primario, a bishita algun di e 
damnan rond pa conoce e situa- 
cion y con esaki ta bay beneficia 
cunukeronan Arubiano. 

Hunto cu directiva di Depar- 
tamento di Agricultura, Cria 
y Bestia Santa Rosa, lidera pa 
Nathalie Maduro, a cuminsa 
traha di biaha. Premier Eman a 
yama Serlimar cu e peticion pa 
haci un accion di limpieza rond 
di e damnan pa evita cu e awa 
cu a caba di ricibi di naturalesa, 
por contamina. 

Tambe a papia rib’e futuro 
compra di truck di awa cu ta 
sumamente necesario pa e cu- 
nukero y criadornan di bestia 
por haya nan su ministro. Te 
hasta a papia di crea mas dam 


rond di Aruba pa capta awa y 
crea reservanan, na luga di in- 
verti den infrastructura costoso 
cu ta dirigi esaki pa lama. 

“Nos ta bay traha duro pa tin 
no solamente e organisacion di 
Santa Rosa ‘op en top’, pero 
tambe tur e parti di ekipo pa 
sostene e trabou grandi cu nan 
ta haciendo”, asina Prome Min- 
ister Eman a declara. 

E mandatario ta wak su respon- 
sabilidad nobo cu hopi seriedad 
paso ta compronde e importan- 
cia cultural, pero 
tambe practico. 

Minister Eman 
a papia di con 
e Sector Pri- 
mario y otro 
terenonan bou 
di su liderazgo 
por ta relaciona 
cu otro. 


Refiriendo na agricultura y 
cria di bestia, a menciona cu 
ta nos orguyo paso e ta algo cu 
ta parti di nos identidad como 
Arubiano. 

Adicionalmente a menciona cu 
“asina nos por duna un con- 
tenido y dimension adicional 
na e meta pa Aruba bira mas 
sostenibel tambe den e produc- 
cion di nos mesun cuminda”, ta 
locual Prome Minister Eman a 
duna di conoce. 

E1 a manifesta su compromiso 
cu e departamento, trahador y 


miembronan di e sector bisando 
cu por conta riba un apoyo 
grandi. 

“Awo nos sa cu nos tin e bendi- 
cion di nos Creador tambe pa 
bay haci e trabou ald cu atencion 
grandi; e apoyo di naturalesa pa 
por cumpli cu tur esnan cu a 
demostra cu hasta den secura 
nunca a falta speransa pa por 
yega na un dia ta exitoso den e 
tereno primario”, 
di acuerdo cu 
Prome Minister 
Mike Eman. 



Tel: 5821164 
Cel: 5931189 

Evelyn Wever-Croes (MEP): 

Mike Emcm mester tin berguensa 
pa humiya personanan humilde 
djis pa score pol iticamente 

Cada dia Mike Eman ta mustra mas debil y bruha! 


LIDER di MEP, Evelyn Wever-Croes den 
conferencia di prensa a referi na e nivel 
baho y bergonsoso di Milce Eman, cu en 
bes di defende su presupuesto y su vision, 
a humiya un juffrouw di scol honesto, djis 
pa ataca credibilidad di sra. Wever-Croes. 

“Mi no kier a bay den detayes di e caso di e 
juffrouw di scol di Kudawecha, pero Milce 
Eman a forsami hacie. E juffrouw a haya un 
medida disciplinairio di Minister aña pasa, 
cu el a haya inhusto. E1 a bay den bezwaar 
contra e medida, pero Minister a insisti rib’e 
medida. 

Mescos cu tur ambtenaar el a bringa pa su 
derecho y su caso ta andando ainda. 

E tin fe cu e ta gana su caso”, segun Evelyn 
Wever-Croes. 

“Pa defende su mes di e medida inhusto 
di Minister, e mester a busca un abogado 
pa bay corte. E prome abogado cu Simar a 
apunta p’e a trek in su caso sin consulta cu 
ne, y e mes mester a paga TUR e gastonan 
di e abogado ey den un solo pago. 

Despues el a cambia di abogado. Pues no 
ta asina cu Simar a dun’e un abogado liber. 
E mester a busca un otro abogado y e mes a 
scoge abogadonan Croes y Ruiz, pues no ta 
asina cu ami a acerk’e pa nada”, sra. Wever- 
Croes a splica. 

“E mester a bay corte varios biaha caba, 
pasobra cada biaha e Minister ta bin cu otro 
comision of carta di medida disciplinairio. 
Esaki a pone cu e gastonan a monta te 30 
mil florin, pasobra ta un caso di un anja y 
mey caba. 

Mike Eman y Michelle Hooiboer mester 
tin berguensa cu nan ta pone e juffrouw 
pasa den tur esaki y tur e gastonan aki, pa 
defende su mes di e persecucion inhusto di 
Gobierno di AVP. 

E juffrouw ta hopi satisfecho di e defensa 
di su abogadonan y tin tur confiansa den e 
bufete, segun e mes a bisami. E sa cu e gas- 
tonan ta halto y no ta haya esaki un abuso, 
sino mas bien un necesidad pa defende su 


mes. Ami no tin nada di haci cu a caso. 
E tin un areglo di pago, pues no ta asina cu 
tin beslag riba dj’e ni ningun menasa pa cu 
e pago. E recibo standard ta menciona cu 
mester paga dentro di 30 dia, mescos cu tur 
recibo normal. Pero despues bo por cera un 
areglo di pago, mescos cu den tur otro caso. 
Y esey ta e caso tambe”, di acuerdo cu lider 
di MEP. 

“E recibo ta 30 mil florin, cual ta halto y ta 
tristo cu e juffrouw mester haci gasto asina 
halto pa busca su derecho. 

P’esey e ta exigi ‘schadevergoeding’ y p’esey 
el a entrega su recibo na corte cu Minister 
saca for di filenan confidencial di corte 
pa duna politiconan pa haci fiesta cu ne. 

E suma di 30 mil di Hendik Croes ta halto 
di banda di Gobierno abogado Sjiem Fat 
a cobra 50 mil p’e MESUN caso ey y esey 
pueblo ta paga. Kiermen si Milce Eman kier 
papia di abuso, e mester papia di abuso di 
parti di abogado Sjiem Fat cu su cobransa 
di 50 mil florin pa pueblo paga, y no esun 
di 30 mil florin di Hendrik Croes”, lider di 
MEP a mustra. 


“Ami a lesa e rapport di e investigacion 
di e caso aki cu Minister Hooiboer 
a manda Parlamento, y sincera- 
mente mi a haya berguensa cu pro- 
fesionalnan por a skirbi un rapport 
cu asina tanto eror di procedura y 
mentira. 

Nan no a ni laga e doñonan di 
curpa lesa e rapport, esey so caba 
ta bisabo ki nivel e rapport ta. Si 
ta e rapport ey so e Minister tin, su 
caso ta hopi swak y mi ta compro- 
nde e ora dicon Minister Hooiboer 
y Eman ta rebaha nan mes den e 
politica di riool aki. 

Pero e mas importante ta, esaki no 
tin nada di haci cu presupuesto di 
2017”, segun Evelyn Wever-Croes. 

“Concluyendo: En bes cu Milce 
Eman defende su vision y maneho 


pa 2017, el a scohg pa uza mita di su tempo 
pa ataca e juffrouw, pa pone pasa pa di dos 
biaha den e dolor y humiyacion publico cu 
Minister Hooiboer a pone pasa caba un aña 
y mey pasa. 

Cu mentira y insulto na e juffrouw y su 
famia. Djis pasobra e kier atacha mi credi- 
bilidad. Despues Mike Eman a manda su 
Parlamentarionan caba cu mi na radio, y 
de paso humiya e juffrouw cu no a haci 
nan nada! Esey ami ta haya un abuso! 
Mike Eman a faya, e ta un homber baho y 
cobarde. Ta asina e lder busca votos di nos 
cuidadanonan humilde? 

P’esey mi ta bolbe reta Milce Eman: Ami ta 
den politica, ami por cu e atakenan ey. 
Ami ta retabo pa debati cumi, pero no humi- 
ya hende drechi y inocente djis pa satisfase 
bo sed politico. Stop di core pa debate, y 
laga hende drechi na paz, sigur hende cu no 
a haci bo nada!”, lider di MEP, Evelyn Wev- 
er-Croes a 
finalisa 
bisan- 
do. 



PROGRAMA Dl VACUNACION CONTRA GRIEP 

Si bo ta mayor di 60 ana of bo ta sufri di asma, diabetes, malesa 1 

cardiovascular of algun otro malesa cronico, busca bo vacunai 

Dialuna 

7 Nov/16 

Centro di Bario Playa Pabou 

9 :D0 A. M. -12:0D P.M. 

Diamars 

SNov/16 

Centro di BarioPlaya Pabou 

9 :Q0 A. M. -12:0D P.M. 

Diaranson 

9 Nov/16 

HuisartsPraktijk Dr. Angela 

9 :Q0 A. M. -12 :DD P.M. 

Diahuebs 

10Nov/16 

Centro di Bario Dakota 

9:0DA.M. -12:00 P.M. 

Diabierna 

11 Nov/16 

HuisartsPraktijk La Sallestraat 

1:00 P.M.-4:00 P.M. 

Dialuna 

14Nov/16 

MFA Parader 

9:00 A. M. -12:0Q P.M. 

Diamars 

15 Nqv/16 

Centro Kibrahacha 

9:00A.M. -12:00 P.M. 

Diaranson 

16 Nov/16 

HuisartsPraktijk Dr. Vis 

9:QQA.M. -12:00 P.M. 

Diahuebs 

17 Nov/16 

HuisartsPraktijk Dr. Anthony 

9:00 A. M. -12 :D0 P.M. 

Diabierna 

18 Nov/16 

HuisartsPraktijk Dr. Mungra 

9:00 A. M. -12 :D0 P.M. 

Dialuna 

21 Nov/16 

ImSan 

9 :QQ A. M. -12:00 P.M. 

Diamars 

22 Nov/16 

ImSan 

9:0D A. M. -12 :D0 P.M. 

Diaranson 

23 Nov/16 

Scol pa Polis 

9:00 A. M. -12:00 P.M. 

Diahuebs 

24 Nov/16 

MFANoord 

9:00A.M.-12:00 P.M. 

Diabierna 

25 Nov/16 

MFA Noord 

9:00A.M.-12:00 P.M. 

Dialuna 

28 Nov/16 

HuisartsPraktijk Dr. Sneek 

9:00A.M.-12:00 P.M. 

Telefon: 5224200 Facebook: www.facebook/desparuba Webate: www.despa.gov.aw | 

Fraccion di MEP a 
reuni cu presidente y 


directora n 


di ATIA 







FERTEC N.V. 

AIRCONDITION & REFRIGERATION 


Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

Solar Panel Connection 



SEER up to 25.00 


SunScurce* 


Home Energy System 


New generation of 
inverter minisplit 


LEÑÑDXy 



Scotsman 

lai Syxtrrra 

POOQ 

PfODiGLf 

LIDER di MEP, Evelyn Wever-Croes hunto cu 
Parlamentarionan Chris Romero y Guillfred Besaril 
a reuni cu e presidente nobo di ATIA, sr. Ronnie 
van Trigt y e directora nobo sra. Michelle de Groot. 

A intercambia di ideanan, y e fraccion di MEP por a 
scucha e vision di e directiva nobo di ATIA. Impor- 
tante tambe tabata e preocupacionnan di ATIA y su 
miembronan riba diferente desaroyo den nos comu- 
nidad, especialmente e decresemento economico, y 
su consecuencianan di insiguridad riba nos isla. 

Tambe a toca e temanan di e fondonan di SVB y AZV. 

“Nos tabatin un bon reunion, y nos por a intercambia 
di ideanan. Mi ta gradici e directiva di ATIA pa a 
ricibi nos, y nos lo sigui ta den contacto cu ATIA den 
futuro, pa sigui monetoria e desaroyonan economico 
den nos pais, y pa mira con nos di Parlamento por 
yuda den esaki”, palabranan di lider di MEP Evelyn 
Wever-Croes na su salida di ATIA. 



A 




Mainta 


www.facebook.com/awemainte 

Dangui Oduber (MEP): 

AVP kier dicidi awor te hasta ora 
bo tene un fiesta PRIVA na bo cas! 


MOCION 


20tS. fa t Mi pi mw a a. 




£ 




DURANTA tratamento di presupuesto 
2017 di pais Aruba, ta un gran cantidad di 
mocion a keda presenta pa fraccionnan di 
MEP, AVP y Democracia Real. 

Un di e mocionan cu sigur a hala hopi at- 
encion tabata e mocion di siguridad cu a 
wordo presenta pa fraccion di AVP. 

“Prome cu mi bay den e contenido specifico 
y cu ki intencionnan AVP a presenta e mo- 
cion aki, lagami pone e dictum di e mocion 
pa tur hende por lesa esald y saca nan mesun 
conlusion. 

Nos a lesa esaki varios biaha y nos tur como 
miembronan di fraccion di MEP a yega na 
e mesun conclusion, cu AVP kier mete den 
privacidad di nos ciudadanonan y tambe 
kier dicidi riba fiestanan priva na cas di nos 
hendenan”, segun Dangui Oduber. 

“E dictum di e mocion presenta pa faccion 
di AVP ta bisa lo siguente: “Pa introduci e 
obligacion pa notifica Polis no menos cu 48 
ora adelanta di cualkier actividad publico 
of priva, incluso e cantidad di hende cu ta 
spera cu lo atende e actividad.” 

E contenido di e mocion ta hopi cla, pa tur 
actividad publico of PRIVA mester notifica 
Polis. Priva ta Priva, un fiesta na 
cas di famia ta cay como 
PRIVA! 


Si esaki no taba- 
ta e caso, anto 
e ora AVP lo 
mester a splica 
esaki den e 
mocion cual 
nan NO a haci 
y nan a lag’e 
manera cu e ta. 
Ningun camin- 
da den e mocion 
ta splica kico 



nan kiermen cu PRIVA. 

PRIVA kiermen un fiesta na cas di famia, 
un fiesta na un club, un fiesta na beach, 
tur esakinan ta wordo considera priva cu e 
mocion aki”, sr. Oduber a splica. 

“Miembro di fraccion di AVP, Desiree De 
Souza-Croes a purba splica e mocion aki y 
el a bisa cu e ta “ongelulddg geformuleerd”. 
Si esaki tabata e caso e ora tabata na su 
lugar pa fraccion di AVP “trek in” e mo- 
cion aki cual nan no a haci, pasobra nan 
sa masha bon cu ki intencion y pakico a 
presenta e mocion aki. 

No solamente e mocion aki ta invadi nos 
privacidad y kier controla tur nos ciudada- 
nonan, sino tambe e ta un medida pa tur 
esnan cu lcier organisa un fiesta PRIVA, 
pasobra di awor en adelante lo mester bay 
paga pa esakinan”, di acuerdo cu sr. Oduber. 

“Nos pais tin asina tanto problemanan 
social, problemanan cu criminalidad, prob- 
lemanan cu pobresa, anto AVP ta presenta 
un mocion pa controla nos hendenan ki 
dia, ld ora, cu kende y con nan ta haci nan 
fiestanan priva? 

Esaki ta bisa hopi di e fraccion aki y ta il- 
ustra e mentalidad di fraccion di AVP y di 
e Gobierno di AVP. 

Na momento cu e mocion aki a wordo 
presenta diaranson anochi, nos di 
fraccion di MEP a lceda sorprendi 
cu e mocion aki y no por kere con 
leu AVP kier bay pa controla nos 
ciudadanonan y invadi 
nan privacidad”, sr. 

Oduber a mustra. 


Diaranson mainta, 
ora mi a yega Parla- 
mento mi a topa cu 
ex lider di fraccion di 
AVP Rene Herde’ y 


■ !/t " 

, w ctan p tomw iHbiCnv dl* tarfad 0 omi wi Ofxtiufiktpd 

3 ' y anunlaow vi ptM B* mnnor L i 

v rj#fl Vj* ni <j. bda noi f m** yuOS 

ñ .j. thtu nñ Aj'jCm Oj td LL n awu .j'ivni, p-» rt*. 


P* ungl CH An*# pi m* çwitkw y iwnwiir avquuctiu 

CU lp çejmft txJQWxlp w mtiMr tumpll cyn 1 *. PJ, 

ww p* Ntwi Tin nno*p!rt nobo y OpcfKbDn # cwgDthiftin 

itOc ifli ni Cu otn Inçtelif 

v la 'Dqsb pa rH dia 



el a puntrami kico 

ta nos obhecion contra e mocion aki. 

Mi a splik’e cu pa nos no ta aceptabel cu 
ora organisa un fiesta priva na cas mester 
avisa Polis 48 ora adelanta. 

Ningun momento a haci ningun cambio na e 
mocion aki y a saca e parti cu ta bisa PRIVA 
for di e mocion aki, pasobra ta eynan AVP 
kier a yega. 

No tabatin boluntad pa haci cambio na e 
mocion alsi of trek esaki in. 

Cu e mocion aki, tur hende cu kier organisa 
algo PRIVA mester avisa Polis 48 ora adel- 
anta. Nos pais ta birando manera un “poli- 
tiestaat” y esaki ta un forma di dictadura 
modemo caminda un Gobierno kier te hasta 
dicta awor riba bida priva di hende! 

Esaki a bay mucho leu caba!”, ta locual 
Dangui Oduber a duna di conoce. 





O 


WAREHOUSEINC. 

www.fitnesswarehoiLseinc.com 





Location: Dakota Shopping Center | Phone: 583-3833 

Parlamentario Clarisca Velasquez (AVP): 

Mama seltero cu dos yiu 
ta bay haya mas alivio 



“NOS a tuma nota cu partido MEP a 
critica cu Gobierno ta bay duna prosperidad 
comparti na nos hendenan. Nan ta contra 
pa nos pueblo haya un tild mas alivio di nos 
Gobierno. 

Tempo cu Gobierno tabata na 
mando nan tabata corda solamente 
rib'e cuenta di banco. 

Nos hendenan no a haya nada solamente 
medida y mas medida riba nos pueblo. Awe 
nan lder critica cu nos mamanan soltero cu 
dos yiu ta bay haya tild mas alivio”, segun 
Parlamentario Clarisca Velasquez. 

“Nos mamanan soltero cu dos yiu durante 
e periodo di MEP tabata haya 655 florin 
pa luna. 

Ken por biba y cria dos yiu cu e suma ey? 
Y awo net e hendenan ald di MEP lder bin 
bisa cu e Gobierno ald no ta tene cuenta cu 
e bestaansminimum. 

Pero MEP no a corda rib’e mama soltero cu 
dos yiu durante nan periodo di gobemacion. 
E cuenta di banco so”, Parlamentario Velas- 
quez a splica. 


saco y di nan famia”, Parlamentario Velas- 
quez a continua bisando. 

“Mama soltero cu dos yiu wel di dobla 
warda y ta p’esey nan a keda haya 655 florin 
tempo di MEP. Awe e mama soltero por ta 
contento y alivia cu e y su dos yiu por biba 
mas miho cu e aumento di 1,350 florin 
cu nan ta bay haya for di e Gobierno aki 
entrante januari proximo”, Parlamentario 
Clarisca Velasquez a duna di conoce. 


“Na aña 2010, Gabinete Milce Eman a duna 
e mama soltero cu dos yiu un alivio y e suma 
cu el a haya a bira 1,157 florin pa luna. Y 
awo na januari proximo e mama soltero cu 
dos yiu ta bay cobra 1,350 florin pa luna. 
E ta un alivio sigur pa e mama soltero cu 
su dos yiu. 


E Gobierno aki ta haciendo un “inhaalslag” 
p’asina e mama soltero por biba dignamente 
y pa e por cria su yiunan. P’asina e suma 
por yega cerca di e bestaansminimum”, e 
Parlamentario a enfatisa. 


“Si e Gobierno di MEP a duna e mama 
soltero cu dos yiu aumento awe cu e 
yudansa di e Gobierno aki, e suma 
por ta mas cerca di e bestaans- 
minimum, pero e tempo aya a 
corda solamente rib’e cuenta 
di banco di tanchi, omo, 
tanta y ruman so y no rib’e 
pueblo ni e mama soltero 
cu dos yiu. 


Pueblo por ta sigur cu 
cada tin krenchi placa den 
caha di Gobierno cu e lo 
duna alivio na nos hen- 
denan y no manera MEP 
cu a corda solamente riba 
nan propio 


DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


ZTragon specrávs 

CALA^YGIII — 

1 


Samsung note edge 


blu sport 4.5 
afl. 210.00 


Samsungs3 minl 
afl. 315.00 


Also: Samsung S5 . s5 mini. Samsung S4. Samsung 4 mini, S3 mini etc..,. 
Accessories for all Samsung and Iphonemodels 

Toshiba Laptop 15.6" 4Gb 320Gb Harddisk, Afl. 900.00 
Hp Ink catridges, Universal laptop adapters etc.. 
iTunes gift cards $ 10.00, $ 15.00 and $25.00, 

Google play cards and Raystation Network cards. 

Sales, repair and accessories for all Samsung models and other ceilulars. 
Unlock, rebad. reset, upgrade, replace lcd, keypad, speaker etc. 

Parlamentario mr. Xiomara Maduro: 


Minister Eman no por splica e debe di mas 
di 2 biyon florin cu ela traha pa Aruba 


“TRAHA debe pa otro paga no ta un arte. Anto si riba dj’e bo ta 
traha debe y no tin e decencia di splica na kico bo a gasta e placa, 
ta haci di bo un hende sin un tild berguensa. 

Esaki lamentablemente ta e realidad di nos pais na unda cu nos 
Prome Minister Eman no por splica den kico el a gasta e 2 biyon 
florin cu el a redobla nos debe nacional cu ne”, segun Parlamentario 
mr. Xiomara Maduro. 


Gobiernonan di nos pais, a wordo redobla den un solo perodio di 
su gobernacion. 

Minister Eman no por brinda un splicacion tampoco den kico el a 
gasta e 2 biyon florin di debe aki. Hende cu ta anda asina ta traha 
debe pa loco y sin duna cuenta, ta wordo considera sinberguensa 
y e tipo di liderasgo swak ey tin cu wordo rechasa. 



En bes cu e mandatario mustra liderasco firme y 
brinda contesta al caso, Minister Eman a lceda 
blo ta yora riba 8 aña di MEP mustrando cu 
e ta un lider hopi swak cu a malgasta placa di 
pueblo, crea un MEGADEBE y sin por splica 
unda e placa ald a bay”, e Parlamentario di 
MEP a duna di conoce. 


Di 2 pa 4 biyon den un periodo di gobernacion 

“Nos pais su debe nacional a wordo redobla di 2 biyon pa 4 biyon 
den un periodo di gobernacion di Gabinete Eman. Esaki no 
ta un wega ya cu riba cabes di cada hende na nos pais na e 
momentonan aki ta colga un debe di mas di 36 mil florin. 

Esey ta sin conta e gastonan di proyecto Private Public 
Partnership (PPP) cu lo pone e debe di nos pais subi na 6 
biyon cu un debe cu ta core den 60 mil florin riba cabes 
di cada cuidadano”, Parlamentario Maduro a splica. 


Aruba merece gobernantenan cu ta traha na bienestar di nos pais 
y cu ta duna cuenta corectamente riba kico nan ta 
gasta fondo publico, sigur na momento cu nan 
ta traha debe grandi asina riba nos cabes”, 
Parlamentario mr. Xiomara Maduro a 
conclui. 


Blo yora riba 8 aña di MEP 

“Durante tratamento di Presupuesto 2017, ora nos a 
pidi Minister Eman pa duna nos un splicacion riba kico 
el a gasta e 2 biyon aki y duna un specificacion detaya 
manera cu e ex Minister di Finanza di MEP a haci 
pa e gobernacion di Gabinete Oduber, Minister 
Eman a cobardia y keda sin contesta e pregunta. 


Rechasa liderasco zwak 

“Nos pais merece un miho liderasco. Minis- 
ter Eman como Prome Minister a faya gran- 
demente riba hopi frontera. 

Sigur pa locual ta nos debe nacional, bou su lider- 
asgo e debe acomula den 23 aña di tempo bou tur e 



Bo tambe ta un fotografo di AWEMainta, 
saca foto di cualkier suseso y mande pa 
noticia@awemainta.com 

Mireille Sint Jago di MEP: 


sra. Sint Jago a duna di conoce. 




Mike Eman a pone Aruba y 
su ciudadanonan sink mas 
y mas, mescos cu Titanic 


“PA varios aña caba nos a tende cu e meta 
di Gobiemo Mike Eman ta pa haci Aruba un 
pais di 5 strea. Pero en realidad Mike Eman 
a pone Amba y su ciudadanonan sink mas 
y mas, mescos cu Titanic. 

Nos muchanan ta sufri mas cu tur pa via 
di falta di un maneho adecua den e ramo 
di educacion y social. Esey a resulta di ta 
berdad riba dia Internacional di Mucha”, 
segun Mireille Sint Jago. 

“Diadomingo nos tur por a nota e desaster 
cu a tuma lugar ora cu awa a yobe duro pa 
algun ora. Ami mes no por a kere e potret- 
nan y videonan cu mi a encontra via varios 
media. 

Nan a parce potretnan di paisnan den otro 
parti di mundo. 

Despues di horcan Ivan na 2004, nos tur a 
siña un les caba pa no traha cura sin buraco 
den dj’e of traha un cas den un rooi. 

Na 2008 ora awa a yobe casi un siman largo, 
tambe nos tur a realisa cu nos no mester 
stroba e awa di cielo haya su caminda bek 
pa lama”, sra. Sint Jago a splica. 

Kehonan 

“Ultimo añanan nos tur por a wak cu Go- 
bierno Mike Eman I y II ta hopi activo den 
construccion cant’i caminda. A construi 
Linear Park y pone stupi aki aya rond di 


RIJX.ES 


special a«.297oo 


nos isla. 

Locual a wordo puntra varios biaha ta, si 
Gobierno a tene cuenta cu e caminda cu e 
awa mester haya pa bay lama sin haci daño 
na pertenencianan di pueblo. 

E stupinan halto di ldinker lo mester tin 
espacio of mester traha un riool pa laga e 
awa pasa bek pa lama. 

Ultimo lunanan nos por a tende varios lceho 
rib’e Brug nobo y e Green Corridor of Black 
Corridor manera e ta wordo yama dor di 
pueblo y cu a destrui un gran parti di nos 
bunita naturalesa, ta mal construi”, sra. Sint 
Jago a mustra. 

“E kehonan cu a yega na mi persona di 
hendenan cu tin hopi conocemento di con- 
struccion, ta encera cu e brug y demas con- 
struccion cant’i caminda ta stroba e awa di 
e rooinan haya su caminda pa lama y causa 
asina un desaster. 

E yobida cu a tuma lugar diadomingo y e 
desaster cu esaki a causa na un gran cantidad 
di cas y autonan, den mi opinion, mester 
wordo investiga na un manera profundo. 

Kico a cambia cu algun ora di awacero por 
a causa asina un desaster? Si esaki no a 
pasa na 2008 na e magnitud aki, ta 
kico a cambia? Un desaster manera 
esaki no mag di sosode 
nunca mas. Hopi famia 
y specialmente muchan- 
an lo a keda trauma- 
tisa”, 


Un pais di tercer mundo 

“Ademas, asina Aruba por haya un mal 
nomber internacionalmente y perde hasta e 
ultimo di e supuesto 5 strea cu e Gobierno 
di Mike Eman a priminti pueblo di Aruba. 

Ya nos a perde e strea di salubridad publico 
dor cu mester warda lunanan largo pa un 
cita cu specialista, ta haya medicina di un 
calidad inferior y no tin placa pa material 
pa operacion di p. e. wowo. 

Nos a perde e strea di seguridad, dor cu 
criminalidad a subi drasticamente cu un 
record di 56 atraco na 2016, ainda falta pa 
nos muchanan wordo protehi contra abuso 
sexual cu un ley mas fuerte y ladronicia den 
cas a causa pa varios bario haya un “neigh- 
bourhood watch di Whatsapp”, sra. Sint 
Jago a comenta. 

“E strea di un economia cu ta crece tambe 
a disparce durante e Gobernacion di Mike 
Eman: Hobennan no por haya trabou, hopi 
famia ta sufri pa via di desempleo y nunca 
prome Aruba a conoce un tsunami di ne- 
goshi cu a dal cera. 

E strea di turismo ta na peliger pa basta 
aña caba, no solamente dor di impuesto 
cu a subi, pero tambe cu mas hotel ta All 
Inclusive. 

Awor mester wordo investiga si e construc- 
cionnan ad hoc lo por ta e causa pa cu e awa- 
cero cu a destrui hogarnan di ciudadanonan. 
Asina nos lo perde e strea primordial den 
nos bida: Esun di un hogar sigur. Enbes 
di un Aruba di 5 strea ta parce cu 
Mike Eman ta hiba Aruba, nos 
baranca tan stima, pa e bira 
un pais di “tercer mundo”. 
Pasobra Mike Eman y AVP 
ta pone Aruba sink 
manera Titanic. 
Pueblo ta spera 
pa solo sali y 
hunto nos 
lo por haci 
Aruba sigur 
atrobe”, 
ta locual 
miembro 
di fraccion 
d i MEP, 
Mireille Sint 
Jago a termina 
bisando. 

Acusado den caso serio di droga: 

"Si Hues condenami 
manera Fiscal a pidi, mi ta 
bira criminal y burdugu!" 


Suspendi pa tempo indefini 

Cuidado di 
preso lo a trala 
di pasa cocaina 
pa un preso 


WILLEMSTAD — Tratamento di e caso 
‘Nincha’ cu ta relaciona cu narcotrafico y 
den cua, segun Ministerio Publico, ta meti 
Wesly Martijn, Jonathan Gumbs, Sherwin 
Kroonstadt y Clifton Randt, Hues mr. 
van den Enden a keda pa dicta sentencia 
diarason 7 di december binidero. 


Entre tanto a lceda cu Fiscal a demanda cas- 
tigo di prizon di 7 aña pa Wesley Martijn, 
48 luna di prizon pa Sherwin Kroonstadt, 
42 luna pa Jonathan Gumbs y 42 luna pa 
Clifton Randt. 

Ademas, Fiscal a pidi pa confisca placa y/of 
obhetonan cu ta procedente di e transac- 
cionnan di droga. 



Despues di e defensa di parti di aboga- 
donan mr. J.C. Meulen, mr. S.C. Larmonie, 
mr. A. Blonky mr. S.B. Oosterhof a resta 
solamente pa scucha e ultimo palabranan 
di e sospechosonan, kendenan a trece cu 
enfasis padilanti di ta inocente. 

Ta unicamente Sherwin Kroonstadt cu a 
declara abiertamente cu si e ricibi e cas- 
tigo manera Fiscal a propone, no ta ked’e 
nada otro sino di bira un atracado, ladron 
of burdugu, indicando cu prizon lo tin un 
influencia sumamente negativo riba dj’e. 
Hues lo dicta sentencia di 7 di december 
binidero. 




Tratamento di e caso ald a dura for di mita 
di 10 di mainta te casi mita di 6’or di atar- 
di, anto a concentra rondo di acusacionnan 
cu e grupo aki lo a trata di exporta 15,960 
gram di cocaina (dia 23 di october 2015), 
pero tambe posesion di 6,041 gram di co- 
caina dia 7 di juni 2016 y ademas intento 
pa exporta 1,562 gram di cocaina dia 26 
di november 2015. 


Debidamente autoridadnan a vigila e 
pasonan di e acusadonan, siguiendo nan 
combersacionnan na telefon, contactonan 
via ping etc. E personanan crucial den e 
actonan castigabel aki, segun Fiscal mr. R. 
Koert ta Wesley Martijn y un otro persona 
meti den e caso Sofa 
tambe y cu a keda 
condena caba. 


WILLEMSTAD - Ayera a presenta den 
sala di corte e cuidadano Hayden Martina 
di 43 aña acusa di a trata na pasa cocaina 
den prizon. E acusacion aki ta uno teribel 
hustamente pasobra Martina ta traha 
como cuidado di preso na prizon SDKK. 

Tabata dia 21 di mei 2016, cu su coleganan 
a nota cu el a haci un intento pa drenta cu 
1 gram di cocaina, mas 204 gram di hen- 
nep den container di ijs. E droga aparente- 
mente lo tabata destina pa un detenido. 

E cuidado di preso Hayden Martina ta 
ninga esaki redondamente, pero su cole- 
ganan ta insisti cu ta e mes. En realidad ta 
unicamente e colega di fam Concecion cu 
te ainda ta bisa di a mira Hayden Martina 
cu e droga den un saco di plastic, manio- 
brando pa pone e droga den e container. 

Tambe Felicia a duna declaracion di a mira 
Hayden Martina cu e droga. Otronan ta 
papia cu claramente a mira e container cu 
sea ijs of un tiki awa aden, pero nada di e 
droga. Ta trata aki di containernan di ijs 
cu tabata destina pa e diferente blok den 
prizon. 

Den sala di corte a bini henter un histo- 
ria padilanti cu nombernan menciona di 
Hodge, Girigorie, Felicia, Suares, Robin- 
son, Belioso, pero tambe di e detenido 
Meulens. 

Finalmente a resulta cu Hues sra. mr. van 
den Enden kier laga Hues Comisario scu- 
cha declaracionnan di Belioso y Bacilia. 
Pero mas aleu a bini padilanti cu Hayden 
Martina tin apenas 3 luna trahando na 
prizon, anto ya caba ta hay’e den e tipo di 
acusacionnan sumamente serio ald. 

Servicio pa 
Comunidad 


V- iMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

St. Anna N.V. 

Pariba di Brug: 

San Nicolas 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 

Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 

Victor “Toko” Winklaar 
Victor R. Winklaar 


Ministerio Publico y 
Polis ta reuni tocante 
intensiva cooperacion 

MINISTERIO Publico y Cuerpo Policial di Aruba 
ta tene diaranson awor 23 di november, un reunion 
tematico den cuadro di intensiva e cooperacion di e 
dos departamento. 

E reunion tematico ald lo tuma lugar na Marinierska- 
zerna na Savaneta y lo consisti di varios workshop, 
cu lo trata di e. o. comunicacion y relacionnan di 
autoridad entre Ministerio Publico y Polis, investiga- 
cionnan y e TGO’nan (Team Grootschalig Onder- 
zoek o sea investigacion di escala grandi). 

E Procurador-Generaal di Aruba, e Advocaat-Gen- 


eraal, Fiscal Mayor di Husticia y e fiscalnan, como 
tambe e Korpschef y e top di recherche di Polis lo 
participa na e workshopnan. 

Minister di Husticia lo habri e atardi especial aki. 

E importancia di un cooperacion estrecho entre 
Ministerio Publico y Polis, ta papia pa su mes. 

E convenant cu a wordo firma siman pasa tocante 
e asina yama Fusion Center, ta un bon ehempel di 
con instancianan hudicial ta cera cabes hunto, cu 
e meta comun pa yega na un combatimento mas 
eficiente di criminalidad. 

Den e construccion di e Fusion Center, e instanci- 
anan por comparti informacion na un forma inten- 
sivo. E reunion di diaranson awor entre Ministerio 
Publico y Polis ta pas den e pensamento nobo aki 
di Husticia na Aruba. 


Diadomingo, dia 27 di november 201 6 

Invitacion pa celebracion di Fiesta di 
Sinterklaas y su Zwartie Piet na Club Primavera 



DIRECTIVA di FSCP ta organisando diadomingo, 27 
di november 2016, Fiesta di Sinterldaas y su Zwarte 
Pietnan. E aña ald Sint y Piet ta bishita Club Prima- 
vera un biaha mas. E aña ald un biaha mas e fiesta 
lo ta bay ta inolvidabel manera tur e otro añanan. 


Nos di Directiva trahando duro pa e yegada di 
Sint y Piet nan na Club Primavera, e fiesta lo 
cuminsa for di 4’or di atardi entrada gratis unda 
lo ta bay tin Dino Jump, Popcorn y hopi cos 
dushi pa tur muchanan bon mucha. 

Un peticion cu Sinterldaas tin pa e mucha nan pa 
nan bin bisti cu nan t-shirt di Sinterldaas y Zwarte 
Piet y tambe pa e muchanan y mayornan yega na 
ora pa e fiesta por cuminsa trempan y termina 
trempan pa e mucha nan por bay cas na tempo 
pa pasobra ta un dia di scol e siguiente dia. 


Explosion di gas ta laga un mucha 
cu kemadura serio na curpa 


WILLEMSTAD - Dialuna, 21 di november 
2016, alrededor di 6:20pm, Central di Polis a di- 
rigi un unidad policial na un cas den Motilonesweg 
despues di a ricibi informacion cu un explosion di 
gas mester a tuma luga y cu tin un mucha herida. 

Na yegada di e patruya nan a topa cu un dama y un 
mucha habitante di e cas cu kemadura hopi serio na 


curpa. For di un investigacion preliminar cu Polis a 
haci na e sitio, a sali na cla cu probablemente tabatin 
un lek den e tubo di gas parti pafo. 

Ambulance cu a presenta n’e sitio a transporta e vic- 
timanan pa SEHOS, caminda despues di tratamento 
nan a keda interna den hospital. Investigacion den 
e caso ta continua. 

A KEDA LANSA VIDEO CLIP Dl 

CAMPAÑA PA 

5TOP UZO 

Dl SACONAN 

Dl PLASTIC 



DURANTE un confer- 
encia di prensa den edifi- 
cio Dr. Edward Cheung 
Center for Innovation a 
tuma luga un conferencia 
di prensa cu a conta cu 
presencia di Parlamen- 
tario Donny Rasmijn. 



E tema di e conferen- 
cia di prensa tabata 
lansamento di e cam- 
paña pa stop uzo di 
saconan di plastic na Aruba. 

Rasmijn, como Parlamentario di pais Aruba, 
tabata e motor tras di e proposicion y a pre- 
senta e proyecto di ley cu a wordo aproba 
e aña aki ainda den Parlamento di Aruba. 
Hunto cu Parlamentario Rasmijn, tabatin 
representantenan di Fundacion Green ‘S’ 
Cool y otro stakeholders. 

Segun e ley aproba unanimamente den 
Parlamento di Aruba, uzo di saconan di 
plastic ta wordo prohibi entrante prome di 
januari, 2017. 

Esald a wordo logra despues di a sinta na 
mesa cu diferente stakeholder y a yega na 
un consenso pa eliminacion di e saconan cu 
ta dañino pa medio ambiente, pero particu- 
larmente Aruba su fauna marino. 

E video clip cu a wordo traha pa consci- 
entisa rib’e daño cu saconan di plastic ta 
causa, a wordo traha den cooperacion cu 
e hobennan profesional di Ministerio di 
Asuntonan General di Prome Minister 
Mike Eman, Green ‘S Cool Foundation, 
cu ta promove sostenibilidad bou di e ho- 
bennan, ATA, AFIATA, Triple A, y Jairo 
Oduber, kende a produci e video clip. 

Segun Rasmijn a splica, no solamente ta 
bay prohibi e saconan traha di e material 
di plastic, pero tambe esnan di plastic 


PLAUI 



biodegradabel, ya cu e ta contene plastic y 
lo tuma su tempo pa e ‘decompone’. 

“Nos no por sinta warda añanan pa nan 
‘decompone’ pa cual a dicidi di prohibi 
e saconan traha cu e tipo di material aki 
tambe”, Parlamentario Rasmijn a splica. 
Na mesun momento, mirando e importan- 
cia di e tema aki, el a gradici tur e stake- 
holdernan cu a participa den produccion di 
e aviso aki, unda cu muchanan ta papia di 
e peliger di saconan di plastic pa nos flora 
y fauna. 

E campaña ald a wordo lansa den cuadro di 
e hecho cu entrante prome di januari, 2017, 
e uzo di saconan di plastic ta wordo prohibi. 
P’esey ta necesario pa e pueblo traha hunto 
pa conscientisa ciudadanonan pa no uza 
mas e rond di 30 miyon saco di plastic cu 
ta wordo uza anualmente na Aruba so. 

“Cada un persona riba e pais aki cu ta carga e 

pais 


y medio ambiente na pecho, ban 
traha hunto pa no solamente 
reduci e cantidad di 30 miyon of 
yega na cero uzo di saco di su- 
shi”, Rasmijn a enfatisa. 

E1 a agrega tambe cu entrante 
januari 2017, ta prohibi pa ne- 
f goshinan duna clientenan saco 
% di plastic. Prome cu e ley drenta 
M na vigor, por mira cu ya caba tin 

hopi ciudadano consciente ta 
uza nan mesun tas y negoshinan 
a cuminsa uza substituto cu no ta 
dañino pa nos medio ambiente. Polis lo ta 
encarga pa controla cu cumplimento di e 
ley aki hunto cu ‘City Inspector’ y Polisnan 
extraordinario. Pa no cumplimento cu e ley 
aki lo tin 10 categoria di boet cu ta varia 
den intensidad. E ley aki ta conta pa tur 
tipo di negoshi ald na Aruba. 

Juliette Carvahal di Departamento di In- 
novacion di Ministerio di Asuntonan Gen- 
eral, a splica cu e campaña ta mas cu pensa 
con pa tira sushi afo y transporta loke bo 
ta cumpra den negoshinan. Den cuadro di 
esaki, hunto cu AFIATA a traha rib’e uzo 
di un saco re-uzabel cu a bestel caba y lo 
disponibel na entrante januari 2017. 

Esaki ta un forma cu AFLATA kier promove 
e uzo di saco re-uzabel bou di su miembro- 
nan y trahadonan di hotel. 

Bishita exitoso di grupo di agente di viahe Chileno 



RECIENTEMENTE, Aruba a ricibi 
bishita di un grupo di agente di viahe pro- 
cedente di Chile. 

E grupo cu ta consisti di 10 agente di viahe, 
1 represetante di Avianca y 1 represetante 
di ATA Chile a bishita nos isla p’asina sera 
conoci cu e producto Aruba mas miho. 
Durante un bishita asina aki, Aruba ta 
haña e opportunidad pa mustra e calidad 
di nos acomodacionnan, restaurantnan, y 
hospitalidad. 

Alabes, ta un momento prefecto pa fortalece 
e relacion cu compania aerolinea cu ta brin- 
da vuelonan pa Aruba y otro partnernan. 

Durante nan bishita cerca nos isla, repre- 
sentantenan a keda cerca e acogida hotel 
RIU Hotel y a disfruta di diferente actividad 
cu Aruba tin pa ofrece. 

Asina ald nan a wordo invita pa experencia 
un “Exiting outdoor dining”, un paseo riba 
Catamaran, y un paseo rond nos isla. 
Durante nan delaster anochi riba nos isla, 
e representantenan a haya e oportunidad 
pa experencia e alto servicio cu White 
Modern Cuisine tin pa ofrece. 

Alabes, e grupo a ricibi diferente informa- 
cion tocante nos isla, incluiendo plannan 
y proyectonan cu tin riba mesa. 

E agentenan di viahe tabata impresiona 
cu e calidad cu nos isla tin pa ofrece. 
Specialmente cu e amabalidad di nos 
hendenan y tambe di e hecho cu nos ta 
un nacion cu ta domina varios lenguahe. 
Ademas, nan tabata hopi satisfecho cu 
e servicio cu nan a ricibi na e diferente 
establecimento riba nos isla, nos bunita 


playanan, restaurant y acomodacion 
di alta calidad y tambe e infrastruc- 
tura di Aruba. 



creciemento di 10.3% compara 
cu e mesun temporada den 2015. 



Ta e esfuerso incansabel di e 
elcipo di Aruba Tourism Au- 
thority cu ta organisa viahenan 
manera esaki pa asina introduci 
agentenan di viahe na nos isla 
cu na nan turno ta partner 
clave pa yuda nos bende Aruba 
den e mercado. 

E bishita aki cu e agentenan di 
viahe ta conforme e maneho 
pa sigui inverti den crecemen- 
to di mercadonan manera 
esun di Chile cu tin poten- 
cial pa ta rendabel pa 
Aruba. 


Chile su economia ta wordo clasifica 
como uno “high-income” y ta wordo 
cosidera como un di e mas stabil y 
fuerte den Sur America. Esaki ta hacie 
un mercando interesante pa Aruba 
mercadia aden y sigui crece. 
Actualmente Chile ta representa e 
di 5 mercando mas grandi den Sur 
America referiendo na bishitante 
pa Aruba. E aña anterior Aruba a 
ricibi 9,796 bishitante Chileno cu ta 
representa un crecemento di 13.4% 
compara cu aña 2014. 

Te cu october di e aña aki nos a 
ricibi bishita di 9,579 
bishitante proceden- 
te di Chile cu ta un 

Atletcmcm y coach 
di ciclismo lo 
atende un campo 
di entrenamento 
na Mar de Plata, 
Argentina 




ACTUALMENTE ta na Mar del Plata, Argentina 
coach di ciclismo den persona di sr. Aldrick Maduro, 
kende ta sigui un curso Coaching Course nivel 3 como 
tambe dos atleta prospecto di Aruba, esta Bena, Statia 
y Gabriel Thielman tambe lo forma parti di e campo 
di entrenamento aki. 

Den e prome siman e curso ta consisti di e parti teoria 
pa e coachnan, mientras e siguiente dos siman lo tin 
un campo di entrenamentona unda tur e atletanan 
cu nan aplicacion a wordo acepta lo uni pa e campo 
aki den cual ta identifica talentonan femenino y 
masculino den e deporte di ciclismo. 

Na banda di esaki, lo duna un miho guia cu ta posibel 
na e atletanan y yuda e coachnan traha den un forma 
mas profesional cu e talentonan hoben. E campo di 
entrenamento ta organisa pa e federacion mundial 
di ciclismo UCI hunto cu e federacion di ciclismo di 
Argentina. 

Federacion di CiclismoArubano, AWB a ricibi e invi- 
tacion di parti di UCI y aprobecha di e oportunidad 
unico aki. 

Coach Aldrick Maduro ta un ex-ciclista y tin su mesun 
centro di entrenamento na Aruba, esta A1 Training 
Performance y awor lo engrandece su conocemento 
un tiki mas den e ramo di ciclismo. Mester bisa cu e 
campo di entrenamento lo ta for di 27 di november 
te cu 10 di december. 

Un danld na Lotto, e Loteria di Aruba pa medio di 
Comision di Subsidio a haci posibel cu nos atletanan 
y coach por sigui e curso na Mar de Plata, Argentina. 

Final Aruba Beach Tennis Open 201 6 


Italia a domina categoria Pro Men / Women Doubles 



AKUBA BEACH TENNIS OPEN 20U 


OlANNiS 


pr brkfht 


NO ta lceda niun duda cu e Italianonan 
ta keda domina e deporte di Beach Tennis 
mundialmente. Diadomingo ultimo nos por 
a presencia e fia final di e Aruba Beach Ten- 
nis Open 2016. 

Organisadonan tabata teme cu lo no por a 
termina e torneo debi na e tantisimo awa cu 
a cay. Terminando esald e dia siguiente no 
tabata un opcion mirando cu mayoria hun- 
gado a regresa nan pais bek e anochi ey caba 
of e dialuna trempan, pero danld Dios tur 
cos a resumi bek pa 2’or di atardi caminda a 
sigui cu e semifinal nan den e categoria Pro 
Doubles como tambe e quarter finals di e 
otro categorianan, esta fun, intermediate y 
advances doubles. 

Den e prome semi final di hende homber 
nos tabatin nos atleta local, Aksel Samardzic 
hunto cu su partner di Brazil, esta Vini Font, 
kende nan a cai venci for di e fuerte ekipo 
di Alessandro Calbucci y Marco Garavini 
di Italia. 

Nan mester a enfrenta e campeonnan di 


2015, cu ta Michel Cappelletti y Luca Carli. 
Por menciona cu e mes un 2 ekipo aki a 
bataya pa saca e ganadornan den 2015 y e 
aña aki, un biaha mas Cappelletti y Carli ta 
sali victorioso di e bataya aki. 

Un tremendo wega sigur, pero ya desde un 
principio di e torneo por a saca e conclusion 
cu e ekipo Italiano aki a bin cu e unico meta 
pa defende nan titulo di 2015. 

Pa loke ta e e categoria di Pro Women 
Doubles, tabata un sorpresa total di mira e 
2 hoben Ninny Valentini y Martina Corbara 
den e final contra di Veronica Visani y su 
partner Flaminia Daina. No cu e ekipo aki 
no tin e talento pa yega asina leu, sino cu 
mirando e tantisisimo ekiponan cu tabata 
participando, cu top players entre nan, sigur 
sigur a pensa cu lo tabatin otro ekipo den 
e final. 

Valentini y Corbara, cu un estilo completa- 
mente diferente cu tur otro ekipo cu nos a 
presencia den e torneo, a sa di desbalansa 
tur ekipo, saca nan for di nan ritmo usual, 
p’asina aki, prome den e semi final, manda e 


duo di Particia Diaz di Venezuela y Mathil- 
de Hoarau di Francia. 

Pa despues nan yega den final contra Visani 
y Daina, kende nan tampoco por a haya nan 
ritmo y na final a cay venci den 2 set. 

Den su totalidad e organisacion di Beach 
Tennis Aruba ta mira atras riba un torneo 
sumamente exitoso, caminda casi 1,200 
participante a representa un total di 32 pais. 
Un asistencia increiblemente grandi, ainda 
no tin e cifra exacto di esaki, pero ta premira 
cu tabata tin mas hende cu a presencia e 
weganan compara cu 2015. 

Un torneo di calidad halto, seguridad na 
cada skina pa esnan cu a presencia y par- 
ticipa e siman henter. No ta keda nada otro 
pa gradici cada un persona cu a aporta pa 
hacie un torneo existo: participantenan, 
sponsornan, organisadornan como tambe 
cada un cu tabata presente na Eagle Beach 
durante e torneo, Danki un biaha mas y nos 
ta cuminsa e “count down” pa Aruba Beach 
Tennis Open 2017. 

Conoce un tiki di Quincy Breell y su meta 



QUINCY ta un hoben di 24 aña di edad. Su disciplina ta ‘salto 
largo’ dentro di campo di atletismo. 

For di 2013, e ta un Campeon Nacional den salto largo y ta man- 
tene un record di 7.72 meter y 

actualmente ta un Atleta Arubano elite den Altetismo. 

Quincy a cuminsa cu atletismo na un edad relativamente avansa 
compara cu otro atletanan cu el a competi cu nan di rond mundo. 
Esaki no a stop Quincy pa e por logra su metanan den su carera 
relativamente cortico. 

Quincy ta finalista den tanto e weganan Centro Americano y di Ca- 
ribe na 2014 y e Weganan Pan Americano na 2015. Sin menciona 
tur e otro competencianan rond mundo, unda Quincy a pone su 
mes y mas ainda Aruba riba mapa mundial. 

E1 a logra tur esaki sin of cu e minimo ayudo y sosten financiero pa 
prepara su mes riba un nivel halto y trahando full time. Esaki ta un 
ehempel y ta un muestra cu e tin un talento y mester solamente ser 
guia den e direccion corecto dor di e grupo of trainer profesional. 
Tur esaki cu e meta di yega mas leu cu ta posibel y tambe pa mi 
pais den region y mundialmente. 


Finalmente e importantisimo weganan Olimpico na Tolcyo, Hapon 
na 2020. Quincy no ta spera cu su exito lo bin facilmente, pero e 
ta hopi determina cu y disciplina cu e meta pa lceda enfoca den su 
preparacion y sigui crece den su sport. 

E no a logra clasifica pa motibo di un par di centimers, pa e We- 
ganan Olimpico na Rio de Janeiro, Brasil e aña aki (2016), apesar 
di tampoco tabata bou di e guia adecuado. Quincy lo kier evita pa 
esaki bolbe sosode rumbo e proximo Olimpiada. Pa es motibo aki 
e kier cuminsa na tempo cu su preparacionnan. 

E ta dificil pa e por logra tur esaki sin ningun ayudo financiero, pa 
es motibo aki e ta pidi encarecidamente si cualkier compania ta dis- 
puesto pa yud’e of sostene pa su fundraising “Jump For A Dream”. 
E fondo pa e Bingo aki lo bay completamente na e gastonan di su 
training y acomodacion na un facilidad di training internacional. 
Cualkier sponsor pa cu e bingo aki sea den forma financiero; di 
producto of otro servicio ta bon bini y hopi aprecia. 

Nomber y logo di compania cu ta sostene lo ser menciona na e 
fundraising aki y tambe riba e flyernan. 


Quincy ta convenci cu, cu un training riba nivel halto y e coaching 
corecto, e por ta e atleta cu e miho perspectiva na e IAAF World 
Champion na Londen na 2017. 

Tambe na e Odesur Championship na Cochabamba, Bolivia, na 
2018, E weganan Central Americano y di Caribe na Barranquilla, 
na Colombia na 2018 y e Weganan Pan Americano na Lima, Peru 
na 2019. 


Tur otro idea pa cu e “Jump For A Dream” ta bon bini. E actividad 
aki no ta solamente ta habri porta pa Quincy, pero tambe pa tur 
e hobennan cu ta kere cu no tin suficiente ayudo y sosten pa nan 
por sigui yega na nan soño y metanan. 

Quincy ta convenci cu esald lo beneficia tur partido concerni y 
envolvi. Ta di spera cu bo compania lo kier sponsor y sostene e 
actividad ald. 

Despues di wordo cancela pa motibo di awacero 

Bautismo di CD di Paranda Ta Nos ta continua awe nochi pa 6:30pm 


Na Plaza Botica Paradera 



PA motibo di mal tempo diadomingo, evento di bautismo di CD “Brinda y 
Celebra” di Paranda Ta Nos a wordo posponi y ta sigui awe diaranson, 23 di no- 
vember 2016, na Plaza Botica Paradera pa 6:30pm. Lo tin grupo di baile K2K, 
Pierewietje, Grupo Melodia, Grupo di gaita Muchanan di Mama Rosa, Paranda 
Ta Nos y pa culmina e celebracion: Rincon Boyz. Animacion di Cherry y Ruben! 

Lo tin bar bon surti y tentnan cu cumindanan tradicional manera ayaca, keeshi 
yena, ham horna, sopi carni, sopi oester, pan cu sate, pan cu calco, sanger yena, 
aroz con pollo, bami, cos dushi, bolo di cashupete y obra di man. 

Paranda Ta Nos ta invita henter pueblo di Aruba y muy especialmente Paradera 
pa bin brinda y celebra! 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 22 Nov, 2016 EN TOT NADER ORDER 


valuta 

aankoop van publiek 


bankpapier 

wissels, CHQ's 



reischeques en 



overboekingen 


98.00 100.00 


Ned. Antil. Gulden 

Per ANG 100 

ANG 

Amerikaanse dollar 

USD 

Canadese dollar 

CAD 

Zwitserse frank 
(per 100) 

CHF 

Pond sterling 

GBP 

Japanse yen 
(per 10.000) 

JPY 

EURO 
(per 100) 

EUR 

Deense kroon 
(per 100) 

DKK 

Noorse kroon 
(per 100) 

NOK 

Zweedse kroon 
(per 100) 

SEK 


1.77 

1.78 

1.31 

1.33 

175.99 

176.71 

2.14 

2.19 

159.15 

160.60 

187.38 

189.09 

24.42 

25.14 

19.86 

20.58 

18.28 

19.00 


verkoop aan 

publiek 

biljetten 100.20 

chq./overboeking 100.00 

1.80 

1.35 

177.51 

2.25 

162.22 

190.99 

25.94 

21.38 

19.80 


Recordando Hubileo Extraordinario 
di Aña di Misericordia 

Decision di Misericordia 

Skirbi pa: Marva J. Solagnier-Marquez 

MI tabatin un ferviente deseo 
deseo di yega Italia 
No aña pasa, no otro aña 
M’a caricia e idea pa e ta e aña aki 

Y Italia m’a yega 

M’a desea di yega Roma 

Y Roma m’a yega 

M’a desea di yega Vaticano 

Y Vaticano m’a yega 

M’a desea di pasa door di e portal 
si, e Portal di Misericordia na Vaticano 

Y dor di dj’e m’a pasa 

Señor, den Bo plan esey tabata, 

fo’i hopi prome cu m’a nace 

Si acaso no tabata Bo boluntad mes 

lo mi a sa di conforma 

mi sa, si mi sa cu 

tur caminda mi por yega 

den mi pensamento 

den mi anhelo 

den mi fantasia 

cu ta un dj’e talentonan 

cu Abo a duna mi 

lo mi a djis cera mi wowo 

y lo m’a yega ... toch! 

Semper agradecido lo mi ta 
pa Bo decision di misericordia pa cu mi 
e sensacion tabata increibel 
e sensacion tabata incomparabel 
e sensacion tabata simplemente U-ni-co! 

Masha danki, Aruba! 


McDonald's ta gradici pa contribucion na 
McHappy Day y Centro Man Na Obra 



DIABIERNA McDonald’s a celebra McHappy cu comunidad 
di Aruba, cu un dia di benta di BigMac dedica completamenta na 
Centro Man Na Obra. Ta celebra McHappy Day rond mundo. Na 
Aruba ya pa varios aña caba tur hende sa cu ora e “mannan geel” ta 
cuminsa aparece durante benta na McDonald’s cu e dia festivo aki 
ta na caminda. 

E evento anual a resulta den un exito inmenso un biaha mas y Mc- 
Donald’s ta gradici comunidad pa nan sosten grandi y entusiasmo 
pa contribui na Centro Man Na Obra. 

McHappy Day ta mas cu “mannan geel”. “Helping Hands” ta un 
simbolo di hermandad y comunitarismo; y McHappy day ta un dia 
dedica na haci mas feliz e bida di sernan humano den e comuni- 
dadnan unda McDonald’s tin restaurant. 

Esaki McDonald’s ta haci dor di esfuersonan intensivo di consci- 
entisacion pa un organisacion caritativo dedica na un of mas grupo 
vulnerabel y/of obra comunitario valioso, combina cu un donacion 
di henter e benta di ful un dia di BigMac na e organisacion scogi. 


decoracion di obhetonan di ldei, trahamento di bela, labamento di 
auto, labamento di boter, hardineria y strica paña. 

Banda di e entrenamento tecnico, ta dedica atencion tambe na e 
desaroyo di nan abilidadnan social. 

Operations Supervisor pa McDonald’s Aruba, Sulina Vrolijk a ex- 
presa, “Masha, masha danki Aruba! McHappy Day ta e campaña 
y recaudacion di fondo mas grandi di McDonald’s y e ta permiti 
nos duna bek na e comunidadnan cu nos ta sirbi.” 

“Danld na boso contribucion cu compra di un “Helping Hand” 
y/of BigMac Centro Man Na Obra a ricibi un tremendo y bunita 
donacion. 

E campaña ta yena nos cu entusiasmo tur aña, como cu McHappy 
Day ta haci nos orguyoso no solamente, pasobra nos clientenan ta 
compromete nan mes pa sostene un necesidad enorme, pero tambe 
nos compania den su totalidad ta yuda crea consciencia y desplega 
solidaridad”, el a conclui bisando. 



Ta prepara clientenan na e centro pa traha den mercado 
laboral; nan por haci tareanan facil den un ambiente pro- 
tehi. 


McDonald’s ta haci hopi promocion pa e dia ald y ta pro- 
vee tambe un programa pa companianan por cumpra 
BigMac den prebenta pa medio di couponnan special. 

Na Aruba a dedica McHappy Day 2016 na 
Centro Man Na Obra, cu ta yuda promove 
entrenamento di trabao y integracion den 


comunidad di personanan special. 

E edad minimo pa un persona cuminsa ricibi guia y 
trabao na Centro Man Na Obra ta 16 aña y no tin un 
edad maximo. 


E participantenan ta traha den grupo den 
carpinteria, trahamento di obhetonan di ldei, 

Prome Minister Eman a anuncia campaña "Hunto nos ta yuda" 

Ayudo pa esnan cu a bira victima di yobida fuerte 



DEN un reunion diamars mainta, Prome Minister Milce Eman 
hunto cu su colega di Asuntonan Social Paul Croes y representante 
di diferente organisacion a anuncia e campaña “Hunto nos ta yuda” 
dirigi riba esnan cu a sufri daño grandi durante e yobida fuerte di 
diadomingo ultimo. 

Gabinete Mike Eman a dedica e ultimo reunion di Conseho di 
Minister riba e trabounan cu Gobierno ta sinti cu mester sigui 
haci, den un contexto nacional, pa asisti ciudadanonan kendenan 
durante e yobida pisa di diadomingo a sufri daño. 

Prome Minister Eman a bisa despues di e reunion cu a haya infor- 
macion di daño den practicamente tur bario di Aruba, na inventario 
di casnan cu a bay perdi, ademas di momentonan di angustia cu 
a pasa aden. 

A logra haci un inventarisacion basa riba informacion cu a drenta y 
esaki a indica cu e daño mas grandi tabata na Madiki y Palm Beach. 
P’esey a dicidi di sigui cu e trabou den e barionan y intensifica e 
ayudo, pa reemplasa loke nan a perde y cu nan mes no por reem- 
plasa mesora. “Esaki no ta algo cu no por permiti den comunidad, 
cu door di e situacion social, financiero, no por sali di e situacion 
ey,” Eman a bisa. 

E1 a agrega cu a base di e reunion a cuminsa cu e campaña “Hunto 
nos ta yuda”, den cual lo envolvi henter comunidad di Aruba. Lo 
pone fondonan disponibel pa drecha e infrastructura cu a sufri daño. 


E instancianan cu ta forma parti di e grupo aki ta: Gobierno di 
Aruba; Cruz Corra; Departamento di Asuntonan Social; Rampen- 
bureau; Departamento di Salud; DOW, BoBario, Polis, Brandweer 
y City Inspector. 

Cruz Cora a habri un cuenta na Aruba Banlc - 038 401 0390 - 
‘Accion Hunto nos ta yuda’ pa cual Prome Minister Mike Eman 
a haci un apelacion fuerte na ciudadanonan di Aruba pa coopera 
financieramente cu e bon causa aki. 

Tur e fondonan aki ta wordo uza pa e casnan na Aruba unda cu 
cosnan a wordo perdi y cu e hendenan mes no tin e recurso pa 
reemplasa nan. 

“Cruz Cora lo percura pa e fondonan wordo aloca pa esnan den 
mas necesidad”, Prome Minister Eman a bisa. 

Alabes a wordo anuncia cu entrante diaranson, 23 di november, lo 
tin ekiponan di DOW y SERLIMAR cu lo ta den bario- y casnan 
afecta pa kita e sushinan grandi cu ta creando un inconveniencia. 
Lo bay ta presente tambe Bus di Salud y funcionarionan di GKMB 
pa evita malesanan cu yobida fuerte ta trece, p. e. via sanguranan. 

Na mes momento e mandatario a haci un apelacion fuerte na tur 
empresa pa ta flexibel cu e trabou di boluntarionan di Cruz Cora 
cu lo ta dunando un man yudando e pueblo den e dianan aki. 

Cu cooperacion di habitantenan y diferente instancia y compania 

FCCA a tene un accion di limpiesa den Mabon/Brazil 


DIASABRA 19 di november 2016, FCCA 
conhuntamente cu habitantenan di e bario 
di FCCA na Mabon/Brazil, y varios instancia 
y compania a logra tene un exitoso accion di 
limpiesa den e bario. 

Woon-en Wijkbeheer, e departamento di 
FCCA cual tin na su encargo maneho y 
control di asuntonan di e habitantenan di e 
bario di FCCA, ta planea anualmente dife- 
rente actividad cu ta importante pa tene e 
bario mas bunita y sigur pa biba. Y proyecto 
di limpiesa ta un di e prioridadnan pa esaki. 

For di e contacto directo cu e departamento 
Woon-en Wijkbeheer tin cu e habitantenan 
ta sali varios proyectonan cu e habitante ta 
desea di waak den nan bario. 

For di e momento ey e departamento cu 
ta encurasha e habitantenan pa join otro y 
yuda na organisa e actividadnan cu yudansa 
di FCCA. 

Pa pone un accion di limpiesa riba pia, bo 
mester tin cooperacion di diferente otro par- 
tidonan. Nombrando algun di nan, e Polis 
di bario, Serlimar, Buro di City Inspector y 
DOW. 

Nan ta bin hunto y ta planea y organisa 
esaki. Cu cooperacion di companianan cu 
tin containernan grandi pa deposita e des- 
percionan e accion nan di limpiesa ta resulta 
exitosamente. 


FCCA tin comisionnan di bario cu ta consisti 
di habitantenan mes cu semper ta dispuesto 
pa duna un man y yuda mas tanto cu nan 
por. Un paar di dia prome cu e accion di 
limpiesa tuma lugar, e habitante ta wordo 
avisa pa cuminsa haci rond di nan cas limpi 
y acumula artefactonan cu nan no ta pensa 
di usa mas y pone nan cla pa rib’e dia bo- 
luntarionan pasa pild esakinan cu pickup. 

Ta wordo pidi na e habitante pa yuda pone 
esald den e pickupnan pa despues e desper- 
dicio wordo deposita den e containernan cu 
a wordo poni strategicamente na diferente 
lugar den e bario. 

Den e bario aki ta hopi habitante cu a hasi 
uso di e oportunidad aki y varios baki a 
wordo yena y transporta pa dump. E biaha 
aki e accion di limpiesa a haya ayudo grandi 
for di e Polisnan den opleiding, igualmente 
for di empleadonan di Serlimar. Y sigur for 
di varios boluntario di e bario mes. 

E accion di limpiesa a wordo coordina dor di 
e empleadonan di e departmanto di FCCA 
ariba menciona, e Polis di Bario y Comité 
NPU, Nos Prohimo Uni, cual ta e comision 
di bario Mabon/Brazil bou di encargo di 
señora Amalia Maduro. 

FCCA kier yama un danki grandi na tur es- 
nan cu a aporta pa haci e accion di limpiesa 
aki uno exitoso. Na e compania Mourik N.V. 


cu pa hopi aña caba ta ofrece FCCA ayudo 
cu e containernan, tambe na Serlimar cu a 
bira un miembro di e team hopi valioso pa e 
proyectonan manera esald, Ecotec cu a tuma 
na su encargo pa transporta e containernan 
pa dump y bin bek, Stars Enterprises bou 
encargo di sr. Clemente cu tambe a pone 
container disponibel. 

Tambe na tur sponsor pa cu e proyecto aki, 
DOW cu a percura pa instala algun tent, 
na e companianan Total Cleaning, Wema 
y Kooyman cu a percura pa handschoen y 
saco di sushi. 

Y sigur na tur e boluntarionan, Bureau City 
Inspector, Serlimar, Gele Koorts en Musld- 
eten Bestrijding, Bario regisseur (Polis di 
Bario), Rode Kruis pa tabata riba stand by 
pa cuallder incendente y Comité NPU. 



Scmta Rosa hunto cu Landslaboratorium 
ta evalua calidad di owa na e damnan 

Ta aprecia accion rapido di Minister Eman 
p'asina mengua chens riba contaminacion 


YOBIDA fuerte ta un bendicion pa tera y 
ta yena e damnan rond di Aruba cu awa. Ta 
premira cu loke tin den e damnan awor aki, 
cu tin suministro pa por lo menos un aña 
pa uzo di sector primario. Un reto cu esaki 
ta trece cu ne ta pa percura pa e awa keda 
uno di bon calidad. 

Minister Presidente Milce Eman, encarga cu 
Sector Primario, a reuni dialuna mainta cu 
directora di Departamento di Agricultura, 
Cria y Pesca, sra. Nathalie Maduro. 

E obhetivo tabata pa cera conoci cu e aspecto 
aki di nos isla, e condicion di e damnan y e 
plan di accion di e departamento; poniendo 
su mes na ordo pa haci loke ta necesario na 


beneficio di nos cunukero y criadonan di 
bestia. 

Maduro a splica na Premier Eman cu cada 
biaha cu awa yobe, rooinan ta bin cu hopi 
sushi y Santa Rosa mester laga Landslabo- 
ratorium controla e awa pa presencia di 
bacterianan dañino. 

Tin dam cu Santa Rosa sa caba y por wak cu 
por haci uzo di e awa trankil pa agricultura, 
pero pa e parti di cria di bestia, e maneho ta 
hopi mas stricto. Ya caba e departamento a 
notifica Landslaboratorium cua ta e damnan 
caminda mester bay haci control. 


“Pa nos ta importante pa tira un bista di 
biaha con yen e damnan ta y tur ta yen. Nos 
ta mira tambe cu rond di hopi di e dam tin 
sushi y esey ta di lamenta. 

Tin biaha nos conciudadanonan por yuda 
nos pa hunto nos cuida di e cosnan cu ta 
hopi importante pa comunidad. Damnan ta 
e caminda cu nos cunukeronan, esnan cu ta 
den cria ta haya awa y e mester ta awa limpi 
y saludabel pasobra bestia ta beb’e y por 
haya malesa despues dor di e carni y nos no 
lder esey”, asina Prome Minister a comenta. 
Maduro a splica cu, como parti di nan tra- 
bou, ta percura pa haci limpi na e damnan 
pa e trucknan di entrega por tin un bon 
aceso na e awa. E ta gradici Prome Minister 
Mike Eman cu a sa di tuma accion inme- 
diatamente yamando SERLIMAR pa duna 
instruccion di ehecuta un accion di limpiesa 
lo mas pronto posibel. 

Evelyn Wever-Croes (MEP): 

Dia 26 di november ta recorda 30 aña fayecimento di Betico Croes 


DIA 26 di november, partido MEP ta 
recorda 30 aña di fayecimento di nos lider 
inmortal Betico Croes. No tin palabra pa 
describi e tristesa cu henter comunidad a 
pasa aden ora cu dia 26 di november 1986, 
e noticia lamentable a yega for di Utrecht, 
Hulanda cu Betico Croes a fayece despues 
cu el a pasa casi 11 luna den coma, tanto na 
Aruba, Merca (Miami y Chicago) y Hulanda 
(Maastricht y Utrecht). 

Durante henter su carera politico Betico 
Croes a hiba un lucha tenaz pa saca Aruba 
for di e constelacion Antiyano y su ideal di 
mas grandi tabata di mira e pueblo Arubano 
dirigi su propio destino. E1 a sa di logra 
realisa e deseo di pueblo di Aruba a traves 
di un UNION fuerte cu el a sa di crea den 
pueblo. Awe e ta e politico cu mas ta inspira 
otro politiconan. 

E ehempel cu tur lider kier sigui. 

“Nos ta para keto na e fecha aki cada aña, 
y e aña aki mas ainda. Ta un fecha riba 
cual nos tur ta reflexiona riba su logronan 



Arubano pa asisti diasabra 
26 di november 6’or at- 
ardi pa un ofrenda floral 
na graf di Betico Croes 
y 7’or pa un Santo 
Sacrificio di Misa na 
Iglesia Inmaculada 
Concepcion na Santa 
Cruz”, lider di MEP a 
finalisa bisando. 


y su sacrificionan. Su palabranan 
legendario “si un dia mi cay na 
caminda, gara e bandera y sigui 
cu e lucha”, ta inspirami tur 
dia den politica. 

Ta locual cu Nel Oduber 
a haci pa 25 aña despues 
di fayecimento di Betico 
Croes, y ta locual cu ami a 
haci 5 aña pasa. 


Den nomber di partido MEP 
mi ta invita henter 
comunidad 


Aruba Bank ta inicia cu Campaña pa Sostene Medio Ambiente 

Cliente <u scoge pa haya recibo via email lo ricibi tas reusable pa haci compras 


ARUBA Bank a lansa su prome iniciativa “green” na sucursalnan cu tin servicio 
di cahera, Camacuri, Hato, y San Nicolas. E iniciativa ta forma parti di esfuersonan 
di e compania den su totalidad cu ta inclui ahustacionnan den tur area pa sostene 
nos medio ambiente. 

E “ paperless-receipt-option” ta un opcion nobo cu tur cliente lo tin na momento 
cu nan ta haci uzo di servicio di cahera na sucursalnan. 

Riba peticion di e cliente e cahera por manda e recibo via e-mail pa e cliente y no 
print e recibo. Dor di uza menos papel, e cliente ta yuda Aruba Bank den su esfuerso 
pa contribui na sostenibilidad di e planeta pa futuro generacionnan. 

Durante di 2016, Parlamento di Aruba a vota pa implementa e prohibicion di uzo 
di saco di plastic ariba nos isla. Den cuadro di esaki y pa encurasha conscientisacion 
di nos medio ambiente y pa facilita nos clientenan pa adapta na esfuersonan na nos 
pais, Aruba Bank lo duna tur cliente cu pidi pa ricibi nan recibo via mail durante 
luna di november y december un tas reusable pa haci compras den preparacion 
pa introduccion di e ley nobo otro aña. 

Aruba Bank su “Green Movement” logo ta ilustra ariba tur tas cu lo wordo parti 
durante di e temporada. Cu nan Green Movement Initiative lo sostene esfuersonan 
nacional pa preserva mama tera y e ley cu lo bin na vigor 1 di januari 2017. 
Aruba Bank ta encurasha tur su clientenan pa uni na nan esfuerso. E uzo di un 
‘Green Bag’ ta scapa nos isla di miles di saco di plastic cu tin rond y ta yuda preveni 
e destruccion di nos bida marino. 

Evelyn Wever-Croes (MEP): 


No tin prijs riba salud ni bida di hende! 



“CUIDO di salud di e cuidadano a bay atras considerablemente, 
y e confiansa den nos cuido di salud ta menos. Situacion a bay asina 
leu cu cuidadanonan mester a manifesta pa pidi atencion algun 
luna atras, pero ni esey a yuda. Nos institutonan cu mester brinda 
servicio di salud ya no por cu e demanda debi na crecemento di 
nos poblacion”, segun Evelyn Wever-Croes. 

“E realidad cu nos ta bibando aden awor ta cu un pashent mester 
warda varios luna pa haya cita cu su specialista, y algun no ta logra 
warda asina tanto y ta perde e lucha cu nan malesa prome cu e dia 
di nan cita yega. 

Un pashent mester warda hopi tempo pa por hasi un MRI, y mien- 
tras tanto si e tin un malesa, esaki ta sigui avansa, y tal bes pa dia 
e hacie e MRI, ya ta laat. 

Hospital mester a cancela operacionnan pasobra no tabatin mate- 
rial pa opera, y operacionnan di wowo a wordo posponi te cu otro 
aña”, sra. Wever-Croes a splica. 

“Pami esaki ta totalmente inaceptable. Mi no por compronde con 
sr. Mike Eman por drumi trankil anochi sabiendo cu e ta causante 
di un problema serio den salubridad publico, anto riba dj’e sali y 
bisa cu e ta orguyoso! 

Y mientras cu Minister Schwengle ta pleita cu tur hende, ta ofende 
pueblo di Savaneta, ta persigi esnan cu ta bende Oxi+, cuido di 
salud ta wordo neglisha. 

Pa MEP no tin prijs riba salud di hende y sigur no riba bida di 
hende. Nos ta consciente cu un pais cu ta respeta su mes, mester 


brinda un cuido di salud digno na su cuidadanonan, y cu esey nos 
ta compromete: Mehora e calidad di cuido pa un y tur. P’esey nos 
ta propone e siguiente solucionnan”, lider di MEP a duna di conoce. 

Solucion pa problemanan den cuido di salud: 

“Mester bin mas dokter di cas y specialista pa cada ciudadano haya 
e oportunidad di un atencion medico specialisa y rapido, y mester 
mehora e comunicacion entre dokternan y specialistanan na Aruba. 
Tambe soluciona e problema di nos studiantenan di medicina cu 
ta studia den regio cu nan diploma no ta wordo reconoci; 

Mas Centro Medico y di Diagnostico riba nos isla pa duna asistencia 
medico imediatamente, cuminsando cu “upgrade” Centro Medico 
San Nicolas y hacie un hospital; riba termino largo mester tin un 
Centro Medico y di Diagnostico den cada districto, cu posibilidad di 
hasi dialisis y asina trece e cuido medico mas cerca di e ser humano; 

Soluciona e problema di tempo di espera pa cita cu specialista, pa 
haci test na hospital y pa resultado di testnan na laboratorio; 

Restructura costo di cuido di salud y modifica e sistema di AZV, 
caminda ta necesario ta baha gasto, pero esald no por afecta e calidad 
di cuido di salud di e ser humano y cambiando e enfasis na cuido 
di salud curativo pa cuido di salud preventivo; 

Separa cuido di salud di adultonan mayor di cuido di salud general 
Nos compromiso ta pa mehora calidad di cuido di salud, y riba 
salud di hende, ni riba bida di hende tin un prijs”, ta e solucionnan 
presenta pa lider di MEP ,Evelyn Wever-Croes. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Cerca Dios mi ta na paz. 

Manera un yiu cerca su mama. 

Salmo: 131 

Cu profundo tristesa pero agradecido pa tur locual 
el a significa, nos ta participa cu a bay sosega den 
brasanan di Señor: 



Sra.vda. Agueda 
Maduro-StJago 

"Grace" 

*05-02-1936 

118-11-2016 

Na nomber di su 
Esposo: tDamian Maduro 
Yiunan: Elsa Maduro 

Edmond Maduro & Grace 
Natasha Ramos & Regston "Ulo" Ramos 
Rumanan: Jane Kock-St.Jago & Esposo Daniel Kock 


Nietonan: 

Chimay Ramos 
Nathaniel Ramos 
Xianteh Beyde 

Sammir Ramos 

Jaymir Ramos 

Ihanan: 

Delsia St. Jago & famia 
Linda Cardoze 

Yiunan di criansa: 

CladerickClarinda 

Jose Werleman 

Roderick Angela 

Junior 

Claudia 

Suegra &Suegro 

Alwina Ramos-Davelaar 
Aaron Ramos 

Ex-Nuero: 

Erroll Beyde 

Amiganan: 

Ana St.Jago y famia 

Elsie Neuman y famia 
Marvel Nicolaas 


Demas primo(a)nan na Aruba, Curacao, Bonaire 

Famia: St.Jago, Maduro, Coffie,Trinidad,Thode, 
Frans, Pourrier, Reineta, Jansen, Ramos, Beyde, De 
Jong, Rijke, Ogenija, Weert, van Putten, Kwidama, 
Bernadina. 

Bisinjanan: Vries, Leverock,Toppenberg, 

lllidge, Mohamed, Maduro. 

Alumno y ex alumnonan di Comandeur Pieterbo- 
erschool. 

Ta invita pa asisti na despedida y cremashon 
diahuebs 24 di november 2016 for di 9;or pa 11 'or 
di mainta na Aurora Funeral Home. 

Adres pa condolencia: Aurora Funeral Home 
diaranzon 23 november 2016 for di 7'or pa 9'or di 
anochi. 

Nos ta pidi nos disculpa cu nos no por ricibi bishita 
di condolencia na cas y si den nos tristesa nos por 
a lubida un of otro famia 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, miVi tin falta di nada, 
den cunucu di yerba berde 
E ta pone mi sosega. 

E ta hiba mi na awa trankil, 
pa mi bolbe haya forza. 

Salmo: 23.1 

Cu inmenso dolor y tristeza na nos curazon, pero 
conforme cu boluntad di Dios y agradecido pa 
loke el a significa pa nos, nos ta anuncia fayeci- 
mento inespera di nos querido yui, sobrino y 
primo stima: 


Marc Emile 
Dijkhoff 

*18-10-1979 tl 7-11-2016 



Na nomber di su: 

Tata: Sr. Emilio (Milo) Dijkhoff 

Mama: Sra. Rosalinda (Rosa) Dijkhoff-Gei 
Ruman: tSr. Lesley Andre Dijkhoff 
Primo mescos cu ruman: Sr.Andre Kelly y Sra. 
Suzette Boekhoudt y yuinan 
Omonan:tSr. Christobal Dijkhoff y Sra. Edith 
Dijkhoff y famia 

Sr. Dominico (Domi) y Sra Libia Dijkhoff- 
Rodriquezy famia 

Sr. Franklin y Sra Marline Dijkhoff-Lacle y famia 
tSr. Sixto Gei y Sra vda. Juana Gei-Figaroa y famia 
tJacobo Gei y Sra vda. Maria Gei-Thiel y famia 
Sr. Filemon y Sra Claudina Gei-Barros 
Sr. Nicolaas Gei y Sra Helena Gei-Arends y famia 
Tantanan: tSra Stevanita (Ninita) y Sr Benoit 
(Wawa) Croes-Dijkhoff y famia, 
tSra. Clotilda (Tida) y Sr Pedro Kelly y famia, 

Sra. Rosa y Sr. Romanus Hernandez-Dijkhoff y 
famia, 

Sra. Filomena (Lena) y tSr. Adolf Croes-Dijkhoff, 

Sra. Florentina (Ina) y Sr. Marcolino Croes-Dijkhoff 
y famia, 

Sra. Glenda y Sr. Mario Limonier-Dijkhoff y famia, 
Sra. Bernadeta y Sr. Inocencio Gei-Gei y famia, 

Sra. Maria y Sr. Maikel Tromp-Gei y famia, 

Lourdes Gei. 

Padrinonan: Sr. Inocencio Gei y tSr. Adolf Croes 
Madrina: Sra. MariaTromp-Gei 
Amigonan di cas: Sr. Andre Kelly - Sr. Shalon Croes, 
Sr. Louis P. Croes, Sr. ChrisTromp, Sra. Nora y Sr. 
Harold Mejia 

Prima y primonan, acto prima y acto primonan y 
demas famia: 

Dijkhoff, Gei, Croes, Hernandez, Limonier, Kelly, 
Berlinski,Tromp, Figaroa,Thiel, Ruiz, Donata, 
Arends, Rodriquez, Steenen, Hazel, Franken, 
Semeleer, Brenes, Boekhouwer,Trimon, Schwen- 
gle, De Lange y demas famia na Aruba, Hulanda y 
Merca. 

Acto di entiero lo tuma lugar diaranson 23 di 
November 2016 pa 4'or di atardi den misa Santa 
Anna na Noord y despues pa santana Catolico na 
Noord. E restonan mortal di Marc lo ta reposa for 
di 2'or den misa. 

Adres pa condolencia: Aurora Funeral Home, 
diamars 22 di November 2016 di 7'or pa 9'or di 
anochi. 

Envez di manda flor y krans lo tin un box disponi- 
bel den misa pa mantencion di misa Santa Anna 
Noord. 

Nos ta lamenta cu despues di entiero nos no por 
ricibi bishita di condolencia na cas 
Nos ta lamenta cu den nos tristeza nos por a 
lubida un of otro famia 


'pcut&uzt ettuzfouf, 


Cumana #44 


Tel: 586-4444 / 733-2906 


E: royalfuneralhome@hotmail.com / 593-0857 / 731-5847 


Señor ta mi wardador, mi'n tin falta di nada, 
den cunucu di yerba berde 
Eta pone mi sosega. 

E ta hiba mi na awa trankil, 
pa mi bolbe haya forza. 

Salmo: 23.1 

Cu inmenso dolor na nos curason, pero conforme cu boluntad di 
Dios, nos ta anuncia fayecimento cristianamente di nos 
Mama, wela, bisawela y nos tanta stima: 

Sra. Luisa Reina 
Lopez-Orman 

Cariñosamente yama: 

"Mamai of Reina chikito di Dakota" 

*25-08-1930 - 120-11-2016 

Na nomber di su: 

Casa stima: tPablo Marcial Lopez 
Mayornan: tJuan del Mar Orman y 

tMaria Eusebia Orman-Giel 
Yiunan stima: Maria y Edwin Simileer- Orman, 

Julio'Tony" Lopez y An Theophil, 

Beatriz'Truus" Lopéz y Richard "Chaty" Kock, 

Juan "Kito" Lopez y famia, Elvis Lopez y Cielo Ramos. 
Nietonan stima: Elvin John Lopez y Jeanine Refunjol, 

Anthony Lopez y famia, 

Andre Fontein na Hulanda. 

Nietanan stima: Luisanne Lopezy famia na Hulanda, 

Genesis y Edward Molina Lopez na hulanda, 

Lindsey Kock y Arron Stamper. 

Bisanietonan : Braylon Donata, Quishonne y Zaion Maduro, 
Jurandrick Molina, Rahim Rog. 

Bisanietanan Jeanelys y Jeanayla Lopez, Jo-annie y 
Elizabeth Molina, Ar-Xanne Rodriguez. 

Mama di nietonan: Marie Adeline Blanchard, Josefina Perez. 
Mescos nietonan : Etleen Hertz y famia, 

Joy Perez y famia, Magaly Franken y famia, 

Richard Jacobs y famia, 

Jean-Carlo Espinosa y famia, Mayorie y famia, 

Jubi Loefstok, Jozef Jacobs y famia. 

Rumannan: tArcadio Orman, 

tlsmael y vda. An Orman-Pols na Hulanda, 
tConstan Orman. 

Ruman di criansa: Fabian Willems y famia, 

Subrino(a)nan: Ricardo y Saskia Orman na Hulanda, 

Elsa Orman y famia na Hulanda. 
Sobresubrinnan: Samuel y Anoek Orman na Hulanda 

Mescos subrina stima: tWendy Sneek, Josmar y 
Erwin Maduro-Sneeky famia, 

Dr. Suyanne y Ruben Croes-Sneek y famia 
Iha stima: Alicia Hooi-Tromp y famia, 

Dr Suyanne Croes-Sneek, Jani Baret y famia. 

Swanan: tSimon Gomes y famia, tDominico Hoek y famia, 

Agustin Arcadio Lopez y famia. 

Cuñanan: Catharina Paula-Gomes y famia, 
tCarmen Tromp y famia, tTeresita Tromp y famia, 

Wilhelmina Tromp y famia, Fortunata Tromp y famia, 

Thomasita Kelly y famia, Regina Quandus y famia, 

Elvira Orman y famia. 

Demas swa y cuñanan na Venezuela 

Amigo(a)nan di cas: Lichi Simmons, Ramiro Maduro, Famia Paul, 
Leonor Carillo, Encarnacion Gomes, Nancy del Castillo, Elsa Ras y 
famia 

Ayudante di cas: Carla, Merry, Marcia, Ana, Missy, Eveline 
Tur comper y comernan, primo y primanan, tur su bon hende y 
bisiñanan stima di Dakota; Janga, Sneek, Maduro, Bernabela, Sno, 
Winklaar, Hoek, Kock, Koolman, Everon, Loefstok, Guerrero, 
Yarzagaray, ,Thijzen, Franken, Chan, Lampe, Granger, Lacle, v/d 
Putten,Theman, Obispo, Garcia, Hoyming yToko Dakota, Labath, 
Lake, Magdaniel, Richardson 

Minister President Sr. Mike Eman y su distinguida sra. Donia 
Eman y tur su rumannan Eman 

Demas famia: Orman, Lopez, Giel, Gomes, Simileer,Theophile, 
Kock, Perez, Blanchard, Ramos, Refunjol, Donato, Maduro, 
Rodriguez, Rog, Molina, Stamper, Fontain, Hertz, Carillo, Jacobs, 
Willems, Sneek, Croes, Pols, Wolf, De Mey, Camara, Leest, Dijkhoff, 
Tromp, Polkfman, Ridderstap, Farro, Matos, Hoek, lamberts, 
Figaroa, Hellement, Martinus, Ruiz, de Cuba, Kelly, Martis, 
Marquez, Zievinger, Korsen, Mateo, Ras, Paula, Quandus, Quant, 
Irasquin, Lesier, Dirksz, Dania, van Cleef y demas famia na 
Hulanda, Corsow 



Acto di entiero ta tuma lugar diabierna 25 di November pa 4'or di 
atardi na misa Birgen di Fatima Dakota, despues lo sali pa 
Santana central na Sabana Basora. E restonan mortal di nos 
defunto stima lo ta reposa for di 2'or di merdia den misa. 
Adres pa condolencia: Royal Funeral Home, diahuebs di 7'or pa 
9'or di anochi. 

Nos ta lamenta cu despues di entiero nos no poor ricibi bishita di 
condolencia na cas. 

Nos disculpa si den nos tristeza nos por a lubida algun famila 

Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


"Bini serca Mi tur cu ta kansa y Karga y lo mi duna 
boso sosiego." 

Mateo 11:28 

Cu profundo tristeza nos ta participa fayecimento 
di: 

Rosetta CharleneTromp 

Mihor conoci como:"Charry" 

*18-03-1964 - tl 7-11-2016 

Na nomber di su: 

Yiu: Rachelle y Alexander 

Su starnan (nietonan): Qushendre, 

Qushayden y Qushaylee 
Chencho Kelly 
Clea Weller 

LennyTromp na Hulanda 
RickyTrompy Mirte 
Derrick y famia, Kimberly 
Koolman, Stephanie Thomas y famia, Joshua 
Tromp y Naomi 

Amiga manera ruman: Swinda Kock 

Prima: Eva Eman cu tawata un gran sosten pa 

Charry y pa su yiu Rachelle 
Tanta y omonan, primo y primanan y demas famia 

Acto di condolencia y despedida lo tuma lugar na 
Aurora Funeral Home, diaranson 23 di November 
di 9'or pa 11 'or di mainta, despues lo sali pa 
Santana central na Sabana Basora. Lo tin un 
sirbishi cu lo cuminsa pa 10'or di mainta. 

Lo bay tin un box pa donacion pa Wilhelmina 
Kankerfonds 

Despues di entiero no ta ricibi bishita di condolen- 
cia na cas. 


Tata di su yiu: 
Su mama: 
Rumannan: 

Sobrinonan: 






Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


God will bless you when you honor your mother 
and father, 

Children obey your mother, when you don't honor 
your mother the Lord will not bless you, 

Stop fighting your children before it's too late. 
Have fun with your family, Learn to forgive. 

Do your part to live in peace. 

Forgive, Forgive, Forgive. 

We are blessed,Thankthe Lord in Jesus name 
Amen! 

Cu inmenso dolor y tristeza na nos curazon, pero 
agradecido pa loke el a significa pa nos, nos ta 
anuncia fayecimento di: 

(l . 



Sra. Judith Felomena 
Maduro-Stamper 

*16-03-1948 
120-11-2016 

Acto di cremashon lo wordo anuncia despues 



'pattesiaC *%< 


Cumana #44 
E: royalfuneralhome(5)hotmail.com 



Tel: 586-4444 / 733-2906 
/ 593-0857 / 731-5847 


Gradicimento / Invitacion 



Sr. Antonio Hernandes 

"ToniTintan" 

Den nomber di henter famia nos kier a gradici su 
ayudante sra. Mildred Garrido, Ricki y Omar Kock. 
Bisiñanan.Tambe un danki na Dr. Mungra, tambe 
ambulance cu a acudi na momento cu defunto no 
tawata sinti bon.Tambe na S.V.Estrella. 

Alaves nos kier a invita pa 3 sacrificio di misa 23 
november, 25 november 2016 pa 7'or di anochi y 
28 november 2016 pa 6:30, despues lo sigi un 
resamento na cas: Siribana 38 na Sta.Cruz 

Boso presencia lo ta altamente aprecia. 

Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


"Om uw heengoon treuren wi],om wat u waszijn wij 
dankbaar" 

10-11-1920 - 1 18-11-2016 
Verdrietig, doch dankbaar voor alles wat ze voor 
ons heeft mogen betekenen, maken wij bekend 
dat vredig van ons is heengegaan onze lieve 
moeder, tante, oma en overgroot-moeder, 



Mevrouw Warna N. N. 
Themen-Labad 

"Walma" 

weduwe van tEduard G.Themen 

De begrafenis wordt uitgestelt tot nadere order 

Indien wij iemand zijn vergeten in het bericht, 
neemt u ons niet kwalijk. 
Gelievegeen rouwbezoekaan huis. 







Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Laga tur loke ta spera mi ta bunita 
Laga tur locual cu mi encontra na caminda ta 
bunita 

Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu profundo tristesa pero agredecido pa tur locual 
ela significa pa nos, nos ta participa cu a bai 
sosega den brazanan di Señor 



George LAMBRINOS 

23 January 1931 -19 November 2016. 

Na nomber di su 

Casa: Sarita LAMBRINOS-VINGAL 


Yuinan : Anthony LAMBRINOS, Carolina y famia, 
John LAMBRINOS, Mirla y famia, 
Alexander LAMBRINOS, Joh-ann y famia. 

Nietonan: Carry Ann LAMBRINOS, 

Jonathan LAMBRINOS, 

Lixander LAMBRINOS, 
christopher LAMBRINOS, 

Emile LAMBRINOS. 

Sobrinonan na Gresia: Minas LAMBINOS y famia, 
Minas MATTAS y famia, 
Emmanuel MATTAS y famia, 
George MATTAS y famia, 
Anna SCORDIALOU y famia, 
Stella SCORDIALOU y famia, 
Maria SCORDIALOU, 

Afro VOGIATZI y famia, 
Anthony PATROS y famia, 
Anna PATROS -TSILIKIOTI. 


Demas famia VINGAL,TROMP, VROLIJK, HART, VOS, 
ARENDS, JANSEN, LEON, HOLLANDER, WARDE- 
NAAR, GOMEZ-NARANJO, DE CUBA, DABIAN, 
KWIDAMA, KOOLMAN, MADURO, FIGAROA, 
JARAMILLO, POSNER, PUNSELIS, LACLE. 

Bisinjanan, ex-coleganan di Lago, y amigonan. 

Cremashon lo tuma lugar den seno familiar 

Lo tin oportunidat pa condoleer djaranson, 23 di 
november 2016, Aurora Funeral Home, di 
7pm-9pm. 

Despensa nos si den nos tristesa nos por a lubida 
un of otro miembro di famia. 

Nos no ta ricibi bishita di condolencia na kas. 

Ladronnan a purba horta den cas na Piedra Plat 


DIAMARS atardi, un bisiña a bati alarma na 
Polis pa un desconocinan purbando di horta na 
un adres na Piedra Plat. 

Patruyanan di Santa Cruz a bay n’e sitio, unda 
a rondona e cas pa evita cu e ladronnan scapa. 

Pero a resulta cu nan a bandona sitio caba. Nan 
a kibra un glas pa por a drenta horta. 

No ta conoci si nan a logra comete dicho ladroni- 
cia. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimen to/ln vitacion: 


Na nomber di mayornan, ruman nan, wela(o) nan, 
tanta nan, omo nan y demas famia di e angelito 



Garshon Jayron 
Terrick Rosa. 

Nos kier a gradici na tur hende cu di un of otro 
manera a yuda nos durante e momento nan dificil 
di nos angelito stima Garshon. Un danki special na 
famia Rosa, famia Odor, famia Flanegin, 
famia Tromp, famia Amgela, famia Ras, famia 
Filiciana, famia Julen, famia Wilderom, famia 
Martina, famia Figaroa, famia Lesandrina, 
na fundacion Zinnia, Colega nan di La Cabana, 
DOW, Checkpoint color, Afdeling K&O, 

Staff y personeel di St. Dominicus College, David 
Fereira, Poulina, Pancho Lacle, Oswin Geerman, 
ClassicTransfers Raymond Maduro, Melissa 
Bareño, Zulaima y Julio Cesar, Juraima Henriquez, 
Kerby Charles 

y bon amiga(o) nan, bisiña nan hopi danki pa boso 
sosten. 

Un danki na Aurora Funeral Home pa nan 
tremendo servicio & trabow. 

Tambe nos ta invita famia y conocirnan pa asisti 3 
Santo Sacrificio di misa na Paradera cual lo ta: 

22-November-2016 pa 7:00pm 
24-November-2016 pa 7:00pm 
26-November-2016 pa 7:00pm 




DEN oranan di mainta, alrededor di 8:20pm, un accidente a sosode riba caminda 
di Rooi Afo, panort di e misa. 

Na un birada, un pick-up Isuzu numera A-3548 a dal contra un Toyota Tercel 
numera A-61325. Tabatin dos mucha cu a resulta levemente herida pa cual a pidi 
presencia di ambulance. 

Daño material tabata considerable. 

Minister President hunto cu directora di Sta. Rosa durante Inspeccion di diferente damnan cu: 

Contribucion di comun dad ta esencial pa mantene nos damnan limpi 


DEPARTAMENTO di Ag- 

ricultura, Cria y Pesca Santa 
Rosa a probecha e recorido haci 
cu Prome Minister Mike Eman, 
pa hunto apela na e comunidad 
local riba e papel importante cu 
nan por hunga den mantencion 
di nos damnan. 

Ta berdad cu cada bes cu awa 
yobe, rooinan ta bin cu hopi 
sushi cu a piki na caminda y ta 
caba den dam, pero tambe tin 
desperdicionan cu hende mester 
ta bin tira afo rond y den e dam- 
nan. Esaki, ademas di ta ilegal, 
tambe ta representa un peliger 
pa e calidad di awa cu despues 
ta wordo hiba pa cunukero y 
criadornan di bestia usa. 

“Nos a mira tambe cu rond di 
hopi di e dam tin sushi y ta 


lamenta esey, Prome Miniter 
Eman a comenta bisando acerca 
cu “tin biaha nos conciudada- 
nonan por yuda nos pa hunto 
nos cuida di e cosnan cu ta hopi 
importante pa comunidad.” 

E pensamento aki a lceda reen- 
forsa dor di e yamada haci pa di- 
rectora di Santa Rosa, Nathalie 
Maduro. 

“Mi ta haci un apelacion di cu- 
rason pa ban mantene nos dam- 
nan limpi pasobra e awa aki nos 
a warda dos aña pa por a haya 
un yobida asina grandi. Nos 
mester di cooperacion di henter 
Aruba. Bisiñanan banda di dam, 
si boso wak hende ta tira sushi, 
notifica nos of yama Serlimar pa 
nos bay den e damnan.” 

Sr. Eman, Minister encarga cu 


Sector Primario, a haci un com- 
promiso cu Santa Rosa pa crea 
un campaña di conscientisacion 
contra bentamento di sushi na 
e damnan y pakico esaki ta im- 
portante. Dialuna mainta mes 
y mirando e situacion, Premier 
Eman a yama Serlimar pa spacha 
personal cu por bay cu e sushi. 


frigidaire y te hasta sofa y pa 
haci limpi rond di e damnan” 

, asina e mandatario a duna di 
conoce. 

Si bo ta wak hende ta tira sushi 
afo na un dam, yama Santa Rosa 
na 585-8102, Serlimar na 584- 
5080 of Polis na central 100. 



Pan Dushi 

Skirbi pa: Armand Hessels 


DIA 4 di juli 2014, e bululu 
rond di e KB pa motibo di e 
proyecto di presupuesto ‘defici- 
ente’ al fin y al cabo a conduci 
na retiro (riba propio iniciativa) 
di e Ministro di Finansa di Aruba 
(MinFin) di e tempo ey. 

Dia 24 di november di mesun 
aña pa medio di un carta el a 
entrega su retiro tambe como 
miembro di partido di AVP. Den 
e carta ey el a confirma su punto 
di bista manera el a expone den 
su carta di 24 di oktober pa 
prome ministro (PM) tocante e 
actitud cambiante di Hulanda 
pa cu su partnernan den Reino 
y su consecuencianan pa Aruba. 
E actitud ‘nobo’ aki di Hulanda 
ta encera cu e islanan mester 
scohe entre goberna segun e 
normanan di bon gobernacion 
manera Hulanda tambe ta imple- 
menta, of sigui riba ‘e rumbo 
tradicional di mal gobernacion’. 


Lo permiti e ultimo escogencia 
aki, pero si pafo di reino, siendo 
independiente p. e. den un con- 
trucshon di gemenebest. 

E ex-MinFin y ex-miembro di 
partido (JDY) a conseha PM pa 
refleha riba esaki y di berdad 
haci un escogencia. Segun e, 
esaki no por ta dificil pasobra 
en realidad Aruba no tin mucho 
opcion. 

E pregunta ta si nos ta keda hefe 
di nos propio cas y nos mes ta 
tuma tur medida necesario nos 
mes, hasta si esaki lo crea mal- 
contento, pero cu lo ta miho pa 
nos isla riba termino largo y cu 
lo ta duradero y husto pa e dife- 
rente generacionnan? 

Of nos ta hinca nos cabes den 
tera cu e speransa cu e situacion 
lo mehora di mes? 

Den e cuadro ald e ta expresa su 
duda den filosofia di PM cu “har- 
monia ta tur cos y si tin sosten 


pa e Gobierno, finansa publico 
automaticamente lo resolve cu 
e crecemento economico cu e 
harmonia aki ta ocasiona”. 

JDY claramente ta scohe pa e 
opcion cu Aruba mes ta acepta 
e normanan y ta ehecuta esaki- 
nan di berdad en bes cu esaki ta 
tuma luga dor di intervencion 
di Hulanda pa medio di un I<B, 
Gobernador of CFT. 
Sinembargo, e problema cu e 
ta constata den esaki ta cu Go- 
bierno di Aruba no ta ehecuta 
locual e mes ta palabra., p. e. cu e 
Acuerdo di Presupuesto Balansa 
of e ‘meerjarenraming’ (calculo 
di varios aña). 

P’esey tambe e ta conseha PM 
na prome luga cu e mester tene 
su mes na palabracion haci. Ade- 
mas, e ta indica cu mester tuma 
medida dificil pero cu nan ta 
necesario pa mantene autonomia 
di Aruba y pa futuro generacion. 
Finalmente e ta mustra PM riba 
relatividad di popularidad. Fu- 
turo generacion lo tin un miho 
imagen di e persona cu a tuma 
decision bon y necesario na e 
momento indica en bes di e 


persona cu a laga di haci esey y 
a prefera di lag’e pa otro haci’e 
pa nos. 

Den e cuadro aki e nombra- 
mento di e ex-MinFin y ex-(?)- 
miembro di partido como Min- 
ister Plenipotenciario ta hiba na 
varios pregunta. 

Ta trata di un nombramento 
consciente pa normalisa e rela- 
cion tenso cu Hulanda dor di un 
persona cu a indica di ta com- 
pronde y acepta e actitud nobo 
di Hulanda y cu tin e anhelo di 
mehora calidad di gobernacion 
di Aruba? 

Of ta trata mas bien di nombra- 
mento di un persona cu ta con- 
sidera capas, como politicologo 
recien gradua (?), pa purba splica 
decision dudoso di Gobierno 
manera e recien pakete di pasco 
electoral cu ta bin riba un presu- 
puesto cu ya caba tin problema 
pa realisa? 

Cualkier cu ta e motibo prin- 
cipal, a scoge pa un persona cu 
ta considera capas pa come pan 
dushi bou di tur circunstancia cu 
su coleganan Hulandes. 

Durante /y Dia di Carera" na Colegio San Antonio 


KIA a lcmsa su plan di carera nobo na alumnonan di scol 



RECIENTEMENTE Colegio San Anto- 
nio a organisa un “Dia di Carera” cu a conta 
cu presencia di hopi diferente instancia, 
incluyendo KIA. 

Jenny Loepstok, kende for di aña 1983 ta 
traha como Bewaarder den prizon y despues 
durante añanan a pasa pa e departamento 
di recurso humano di KIA tabata entre 
esunnan cu a bishita e scol pa comparti 
palabranan di motivacion cu e hobennan 
y invita nan pa ora nan yega e edad di 21 
aña pa nan solicita pa traha na KIA, cual ta 
inclui un opleiding special. 

Jenny Loepstok a splica cu ta trahando riba 
un “opleidingsplan” nobo cu ta inclui un 
liña di carera pa tur cu solicita pa traha na 
e institucion. 

Loepstok ta un di e personanan encarga 
cu solicitud pa trabao, unda ta cuminsa cu 
un screening, despues entrevista, sigui pa 
diferente test pa determina kende ta en- 
tre e miho nan pa scoge nan pa cuminsa e 
opleiding. 

Tin un vision nobo na KIA y ta exigi un 


diploma di (minimo) EPB Doorstroom of 
MAVO y pa e persona tin 21 aña of mas. 
Unda cu anteriormente e opleiding pa traha 
na KIA tin un duracion di un aña, esey 
ta conociendo cambio tambe y ta bira un 
opleiding di tres aña pa cual ta buscando 
un reconocemento como MBO opleiding. 

E status nobo di e opleiding ta habri porta 
pa e graduado/trahado por sigui crece miho, 
mas lihe y cu un bon fundeshi den su carera, 
sea na KIA of den otro departamento. 

E proceso ta andando pa cuminsa anuncia 
e oportunidadnan pa solicita ya den luna di 
januari proximo caba. E miho conseho cu 
ta duna e muchanan ta pa nan haci tur cu 
nan por, na maximo esfuerso, pa nan slaag. 
E diploma ta algo cu nunca por kita di un 
persona, e ta di dje y e ta habri porta pa e 
persona por sigui crece den su estudio y care- 
ra. E ta agrega cu esunnan cu no completa 
nan diploma ta haya duele despues; esey ta 
lamentabel. 

Beveiliger Eithel Kingsale tambe a forma 
parti di e team cu a bishita Colegio San 


Antonio. 

E1 a splica di su trabao y e retonan. No tur 
dia ta mesun dia, el a bisa, subrayando cu 
di un momento pa otro cosnan por escala 
y e training cu e persona ta ricibi ta resulta 
den actuacion rapido den cualkier situacion. 
E representantenan di KIA a splica e trabao 
di “inrichtingswerkers”, “interne bijstand- 
steam” y di e K-9 team. Ora cu nan a caba 
e presentacion, nan a invita e hobennan pa 
pasa p’afo di e ldas pa cera conoci cu un di 
e cachonan cu tabata wardando den e van 
special di K-9 di KIA. 

KIA ta gradici Colegio San Antonio pa e 
oportunidad di por presenta nan trabao y 
funcionnan na e hobennan di e scol, unda 
cu riba e Dia di Carera a provee nan cu hopi 
informacion pa yuda nan scoge nan estudio 
avansa y nan trabao pa futuro. Sigui cana 
den bon caminda, evita problema riba caya y 
cu Polis y biba un bon bida, Eithel Kingsale 
ta conseha, asina e chensnan ta mas grandi 
pa aceptacion na un departamento manera 
KIA ta cu ta traha pa mantene siguridad na 
Aruba halto. 

